Wordplanet: Na Ka Wale Ni Bula - Na Nona Rarawa Na Yalomatua - Holy Bible - Old Testament / Ecclesiastes-\n1 Na nona vosa na Dauvunau, na luvei Tevita, na tui Isireli.\n2 "Sa ka wale, sa ka wale," sa tukuna na Dauvunau, "Sa ka wale, sa ka wale, sa ka wale na ka kecega."\n3 Na cava na kena yaga vua na tamata ena nona oca kecega, o koya sa vakaogai koya kina ena ruku ni mata ni siga oqo?\n4 Sa lako mai e dua nai tabatamata, sa lako yani e dua tale nai tabatamata, na vuravura sai koya, koya tikoga.\n5 Sa cadra na siga, sa dromu tale na siga, sa cici ga yani vakatotolo ki na vanua me cadra tale mai kina.\n6 Sa liwa na cagi ki na ceva, sa vuki cake ki na vualiku, sa veitosoyaki tikoga na cagi ka sa tekivu tale na nona i lakolako.\n7 E ra sa drodro kece ga yani kina wasawasa na veiuciwai; io, sa sega ni sinai na wasawasa; Era sa lesu tale ki na veiuciwai era a drodro mai kina.\n8 E ra sa cakacaka na ka kecega, Sa sega ni vakamacalataki rawa, na mate sa sega ni raica rawa se me rogoca rawa na daliga.\n9 Na ka sa tiko oti, sa tiko oqo, ka sa na tiko ga, Na ka sa caka oti, sa caka tiko oqo, ka sa na caka tiko ga. Sa sega ni dua na ka vou sa caka ena ruku ni matanisiga oqo.\n10 Sa dua beka na ka me rawa ni tukuni kina, "Raica oqo na ka vou"? Oqo, e se tu sara mai na gauna e liu sara.\n11 Sa sega na vakanananu ena ka sa oti Sa sega talega na vakanananu ena ka ena lako tiko mai vei ira ena muri mai.\n12 Oi au na Dauvunau, au a tui kei Isireli mai Jerusalemi.\n13 Au a sa vakarautaka na yaloqu me'u vakasaqara ka qara matua sara ena yalomatua me baleta na ka kecega ena rukui lomalagi oqo; e ka levu oqo, sa solia na Kalou vei ira na luve ni tamata, me ra cakacaka kina.\n14 Au sa raica kece na ka sa caka ena ruku ni matanisiga oqo, io, e dina, sa ka wale sara ka sa vaka ga na tobo cagi.\n15 Na ka sa veve, sa sega ni rawa ni vakadodonutaki, kei na ka sa sega sa sega ni rawa me wiliki tale.\n16 Au sa veivosaki kei na yaloqu ka tukuna vua, "Raica, au sa rawata na cecere, sa levu sara vei au na vuku mai vei ira kecega sa liu vei au e Jerusalemi. Na yaloqu sa rawata na vuku, na yalomatua kei na kila na ka kece."\n17 Sa vakarautaki na yaloqu me kila na ka kecega, na ka ca kecega, na lialia kecega. Au sa qai kila, ni sa vaka na tobo cagi walega.\n18 Ni sa levu na yalomatua, sa levu talega na rarawa, o koya sa vakalevutaka na vuku, sa vakalevutaka talega na tagi yaso.\n1 Au sa tukuna ki na yaloqu, "lako mai, me'u vakatovolei iko mada ena marau; oqo mo marau mada"; io, sa dina, sa ka wale talega.\n2 Au sa tukuna na kaikaila ena marauâ€” oqo sa "ka ca sara," "na cava ena kauta mai vei keda?"\n3 Au sa qara matua ena yaloqu, me'u vakamarautaka na yaloqu ena waini, ni'u sa tubera tiko na yaloqu ena yalomatua kei na noqu taura matua talega na yalowai, me rawa ni'u raica rawa kina na cava e vinaka vei ira na luve ni tamata, me ra cakava ena ruku i lomalagi ena veisiga kecega era sa bula kina.\n4 Au sa cakava na noqu cakacaka me levu, au sa tara na noqu vale, au sa tea na veivaini.\n5 Au sa cakava nai teitei, au tea na okiti, au sa tea talega na kau vuata kecega.\n6 Au sa cakava na vei drano, me'u vakasuasuataka kina na ka kecega sa tei.\n7 Era sa tu na dauveiqaravi, tagane kei na yalewa o ira sa sucu ga e loma kei ira era sucu e tuba. Sa tu vei au e levu na manumanu, e levu talega era sa tu rawa ni bera ni'u lako mai ki Jerusalemi.\n8 Au sa kumuna talega vei au na koula kei na siliva, na nodra i yau talei na tui kei nai yau ni veiyasana, Au sa rawa na dauveiqaravi tagane kei na yalewa daulaga sere, na nodra marau na luve ni tamata kei na i yaya ni vakatagi kecega.\n9 Au sa levu ka cecere vei ira kecega sa liu vei au e Jerusalemi. Sa tiko vata ga kei au na noqu yalomatua.\n10 Na ka kecega sa gadreva na mataqu, au sa sega ni maroroi au mai kina, au sa sega ni maroroya na yaloqu mai na ka ni marau ni sa marautaka na yaloqu na noqu oca kecega, oqo na i sau ni noqu oca kecega.\n11 Au sa qai raica na cakacaka kecega sa cakava na ligaqu kei na oca kecega au sa vakaocai au kina, io, sa ka wale kecega, ka sa vaka ga na tobo cagi, sa sega na kena yaga ena ruku ni matanisiga. Nai Cavacava Ni Yalomatua Kei Na Yalowai\n12 Au sa qai vuki me'u goleva na yalomatua kei na lialia kei na yalowai; Na cava ena rawa ni cakava na tamata me rawa ni tui kina?â€” Na ka ga sa cakava oti o koya.\n13 Au sa qai raica ni yalomatua e vinaka vei yalowai sa vaka kina na rarama mai na butobuto.\n14 Na mata ni tamata sa tiko e uluna. Sa lako na lialia ena butobuto, Io, au sa kila, na ka vaka oqo sa yaco vei ira kecega.\n15 Au sa tukuna kina ki na yaloqu, "Na ka sa yaco vua na lialia, Sa yaco talega vei au Na cava au sa yalomatua cake kina?" "Oqo sa ka wale talega."\n16 Era sa sega ni nanumi tale na yalomatua mai vei ira na lialia me sega ni mudu. Na ka kece oqo era na guilecavi talega ena siga sa lako tiko mai. Era mate vakacava na tamata yalomatua? Me vaka ga na lialia!\n17 O koya oqo au sa cata kina na bula ena vuku ni cakacaka sa caka oti ena ruku ni matanisiga, sa veivakararawataki, sa ka wale kecega ka sa vaka ga na tobo cagi.\n18 Au sa cata na noqu cakacaka kecega, o koya au sa vakaocai au kina ena ruku ni matanisiga baleta ni'u na laiva kece vei koya ena muri au mai.\n19 O cei ena kila se na tamata yalomatua o koya se tamata yalowai? Io, ena lewa kece o koya na ka au sa buno oti kina. Au a cakava o ya ena noqu yalomatua. Oqo sa ka wale kecega.\n20 O koya oqo, au sa vukica kina na yaloqu ka sega ni via kauwaitaka na cakacaka kece au sa vakaocai au kina ena ruku ni matanisiga oqo.\n21 Na cava me nona na tamata ena vuku ni nona cakacaka sa oca kina, ena yalomatua ena vuku kei na maqosa, ia, sa qai biuta na nona i votavota vua e dua sa sega ni oga kina. Oqo sa ka wale talega ka sa rui ca vakalevu.\n22 Na cava na tamata ena nona cakacaka kece, kei na gu ni lomana, kei na nona oca kece ena ruku ni matanisiga oqo?\n23 Sa rarawa ga ena nona veisiga kece, ena bogi sa sega ni cegu. Ni sa ka wale na ka kecega.\n24 Sa sega kina na ka e vinaka cake me kana ka gunu ga, me vakacegu kina me marautaka na yalona na cakacaka ni ligana. Oqo talega au sa raica ni sa cakacaka ga ni liga ni Kalou.\n25 O cei e rawa ni kana, se o cei ena rawa ni marau cake mai vei au?\n26 Na Kalou sa solia na yalomatua kei na vuku kei na reki vua na tamata sa vinaka e matana; vua nai valavala ca, sa soli vua na cakacaka me kumuna ka vakasoqona vata, me soli kina vua sa vinaka vua na Kalou. Oqo talega sa ka wale sara ka sa vaka ga na tobo cagi.\n1 Ki na veika kecega sa tu na kena gauna, Na gauna kei nai naki ena ruku i lomalagi:\n2 Na gauna me sucu kina e dua, Na gauna me mate kina e dua; Na gauna ni teitei, Na gauna me tamusuki kina na ka sa tei;\n3 Na gauna ni veivakamatei, Na gauna ni veivakabulai; Na gauna ni basubasu Na gauna ni tara cake;\n4 Na gauna ni tagi, Na gauna ni dredre Na gauna ni tagi vakararawa Na gauna ni veimeketi;\n5 Na gauna ni bini vatu, Na gauna ni tala vatu, Na gauna ni veimokoti Na gauna me oti kina na veimokoti;\n6 Na gauna ni solia; Na gauna ni kumuna Na gauna ni maroroya, Na gauna ni kena kau tani na ka sa maroroi;\n7 Na gauna ni dresudresu, Na gauna ni culacula; Na gauna ni veigaluvi Na gauna ni veivosaki;\n8 Na gauna ni veilomani, Na gauna ni veicati; Na gauna ni valu, Na gauna ni sautu.\n9 Na cava na kena yaga vua na tamata na ka sa dau cakacaka kina o koya?\n10 Au sa raica oti na ka sa dausolia na Kalou me na vakacegui ira kina na luve ni tamata.\n11 Na Kalou sa cakava vakarairaivinaka na ka kecega, ena kena gauna talega. Sa biuta na sega ni mudu ki na yalo ni tamata, sa sega kina na tamata sa raica rawa na ka sa cakava na Kalou mai na i vakatekivu ka yacova nai vakataotioti.\n12 Au sa kila, ni sa sega tale na ka e vinaka cake ena kena oqo, o ya me reki tikoga na tamata ka caka vinaka ni se bula tiko,\n13 Kei na tamata talega me gunu ka kana, ka rekitaka na vinaka ni nona cakacaka â€“ oqori sai solisoli ga ni Kalou.\n14 Au sa kila ni veika kece e cakava na Kalou, sa talei ka sega ni mudu. Sa sega na ka me vakuri kina Sa sega talega na ka me kautani mai kina. Sa cakava kecega oqo, me rere tiko kina vei koya na tamata.\n15 Na veika sa oti, kei na veika sa vo tu me vakaoti, Na Kalou sa vinakata me raica nai tukutuku ni veika sa caka oti. Sa Yaco Tikoga Na Veika Sa Sega Ni Dodonu Me Yaco\n16 Au sa raica ena ruku i matanisiga oqo; Ena i tikotiko ni veilewai, sa tiko talega kina nai valavala e ca; Ena vanua ni cakacaka dodonu, sa tiko talega kina na cakacaka e ca.\n17 Au sa tukuna ki na yaloqu, "Na Kalou ena lewai ira na dodonu kei ira na ca, ni sa na dua na gauna ni vei i naki kecega kei na vei cakacaka kecega."\n18 Au sa tukuna ki na yaloqu, "Baleta na ka era sa taukena na luve ni tamata, sa vakatovolei ira na Kalou, me rawa ni ra raica, me ra kila talega, ni ra sa vaka ga na manumanu."\n19 Na ka sa dau yaco vei ira na tamata, sa yaco talega vei ira na manumanu; sa mate e dua, sa mate talega o koya ka dua. E rau sa cegu ruarua. Sa sega kina ni uasivi na tamata mai na manumanu, sa ka wale na ka kecega.\n20 E ra sa lako kecega kina dua na vanua: Era sa lako kecega mai na soso Era na lesu tale ki na soso.\n21 O cei sa kila rawa na yalo ni luve ni tamata ni sa lako cake, kei na yalo ni manumanu ni sa lako sobu?\n22 Au sa kila ni sa sega tale na ka e vinaka vua na tamata, me marautaka ga na nona cakacaka, oqori na nona i votavota. O cei ena rawata me kauti koya tale mai me mai raica na ka sa cakava oti?\n1 Au sa lesu tale mai ka vakaraica na ka ni veivakaocai ena ruku ni matanisiga: Ka raica, na wai ni mata vei ira sa vakaocai, sa sega vei ira na veivakaceguiOEna yasana vei ira na dauveivakaocai, sa tu kina na kaukauwa, ia, sa sega vei ira na dauveivakacegui.\n2 O koya oqo, au sa vakacecerei ira kina na mate, ni ra sa mate oti, mai vei ira na bula, era sa bula tiko.\n3 Io, sa vinaka vei rau ruarua oqori, o koya se sega ni basika mai me bula. O koya e se sega ni raica na caka ca ena ruku ni matanisiga oqo. Sa Ka Wale Na Oca\n4 Oqo tale, au sa raica na nona oca, na nona cakacaka vakamatau e dua na tamata, sa ka ni nona vuvu e dua tale na tamata. Oqo sa ka wale sara, ka sa vaka ga na tobo cagi.\n5 Na lialia sa roqo liga; ka sa kania ga na yagona.\n6 Sa vinaka ni sinai tiko na ligamu ka galu tiko, ka ca ni sinai ruarua tiko na ligamu ka oca tiko, oqori na tobo cagi wale ga.\n7 Au sa lesu mai ka raica, sa ka wale na ka kecega:\n8 Sa dua, sa tiko duadua ga, sa sega na nona i tokani, sa sega na luvena se tacina, ia, sa sega ni vakaiyalayala na nona cakacaka, sa sega ni mamau ena i yau na matana. Io, sa sega ni vakatataro me taroga, "Au oca tiko oqo ena vuku i cei?" Oqo sa ka wale talega ka veivakalolomataki.\n9 Rua sa vinaka mai na dua, baleta ni rau rawata na kena i sau ni nodrau cakacaka.\n10 Kevaka sa lutu e dua, e dua tale ena keveta cake na wekana. E na ca vei koya sa tiko duadua ni sa lutu, ni sa sega e dua me vukei koya cake.\n11 Kevaka e rau sa davo vata e rua, e rau na katakata; e na katakata vaka cava e dua ni sa tiko duadua?\n12 E dina, ena vakamalumalutaki e dua mai vua tale e dua, ke rua, e rau sa kaukauwa cake mai vua, ena cavuka vakadredre na wa e tolu sa tali vata. Sa Yali Na Nona Kilai Levu\n13 Sa vinaka na dravudravua kei na cauravou yalomatua mai vei koya na tui sa qase ka yalowai ka sa sega ni nanumi tale.\n14 Ni sa lako mai o koya mai na valeniveivesu me mai buli me tui, e dina ni a sucu dravudravua mai na nona matanitu.\n15 Au sa raica na ka bula kece ena ruku ni matanisiga; e rau sa tiko vata kei nai karua ni cauravou, o koya ena tu ena vukuna.\n16 Sa sega ni oti ki vei ira kece na tamata o koya sa buli me tui; o ira kece ena muri koya mai era na sega ni marautaki koya. Oqo talega sa ka wale ka sa vaka ga na tobo cagi.\n1 Mo yaloqaseqase, ni o sa lako ki na vale ni Kalou; Mo kusarawa ni vakarorogo ka berabera ni vakacabora nai soro ni tamata lialia, ni ra sa sega ni ra kila ni ra sa dau caka ca.\n2 Mo kakua ni vakatotolo ni vosa, se na yalomu me cavuta vakariri e dua na ka ena mata ni Kalou. Sa tiko mai lomalagi na Kalou, o iko e vuravura; O koya oqo me lailai kina na nomu vosa.\n3 Na tadra e dau basika ni sa levu tiko na ka e daucaka, Na domo ni lialia sa daukilai ni sa levu na nona vosa.\n4 Ni o sa cakava na yalayala vua na Kalou, mo cakava sara vakatotolo; Sa sega ni dau marautaki ira na lialia o koya. Cakava vakatotolo na ka o sa yalayala kina -\n5 Sa vinaka cake mo kua ni yalayala ka ca ni o sa yalayala, qai sega ni vakayacora.\n6 Kua ni vakatara na vosa ni gusumu me valavala ca kina na yagomu, se mo tukuna vua na talai ni Kalou ni o ya e dua na cala lailai. Na cava me cudru kina na Kalou ena vuku ni nomu ulubale ka vakacacana kina na cakacaka ni ligamu?\n7 Sa levu na tadra sa levu talega na vosa, oqo sa ka wale kecega. Mo rerevaka na Kalou.\n8 Kevaka o sa raica nodra vakalolomataki na dravudravua, na veivaka saurarataki, na vakagolei cala ni lewa kei na dodonu ena vanua, kua ni yavavala kina; ni sa tiko e dua sa levu cake me vakaraici ira na veiliutaki ka lewai ira.\n9 Na vuata ni vanua sa noda kece, na tui vakataki koya sa qaravi mai na vanua;\n10 O koya sa lomana na siliva, ena sega ni mamau mai na siliva; se, saga me vakalevui nai yau. Oqo sa ka wale talega.\n11 Ni sa levu na kakana, Sa levu talega o ira na kana; Sa qai vaka e vei na tubu me nona nai taukei o koya eda vei rai mata vata tiko?\n12 Na nona moce na tamata daucakacaka sa rui kamikamica, Ke sa kana vakalailai se kana vakalevu; Ia, na levu ni nona i yau ena sega ni vakatarai koya me moce.\n13 Sa dua na ka ca levu, au sa raica ena ruku ni matanisiga: Na i yau sa maroroi me vakamavoataki ira na kena i taukei\n14 Sa rusa na vutuniyau ena vuku ni vakacalaka; ni sa vakasucuma na luvena sa sega na ka e tu e ligana.\n15 Me vaka na nona lako mai ketei tinana, ena lesu luvaiwale tale, me lako, me vaka na nona lako mai; E na sega ni kauta e dua na ka sa cakava, se na ka me taura rawa na ligana.\n16 Oqo talega e dua na ca levu - me vaka sara ga na nona lako mai, ena vakatalega kina, na nona lako yani; sa qai cava na kena yaga, ni sa vaka ga na cagi na oca kecega?\n17 E na nona veisiga kece, sa kana ena butobuto, Sa levu mai na rarawa na tauvimate kei na cudru.\n18 Oqo na ka, au sa raica: Sa vinaka vua e dua me kana ka gunu ka marautaka na nona cakacaka kei na nona oca ena ruku ni matanisiga sa solia vei koya na Kalou, ni sai koya ga o ya na nona i votavota.\n19 Ki vei ira kece na tamata sa soli vei ira mai vua na Kalou na vutuniyau kei nai yau, kei na kaukauwa me kana kina, me taura na nona i votavota ka marau tiko ena nona cakcaka â€“ oqo nai solisoli ga ni Kalou.\n20 Ni na sega ni tiko vata na lecaika ena veisiga ni nona bula, baleta ni sa maroroi koya tiko na Kalou me osooso tiko ena marau ni yalona.\n1 Sa dua na ka ca au sa dau raica vakalevu ena ruku ni matanisiga, ka e ra sa dau vakamatautaki ira kina na tamata:\n2 Na tamata ka soli vua nai yau kei na vutuniyau kei na dokai, me kua ni yali kina vua e dua na ka sa gadreva, ia na Kalou sa sega ni solia vua na kaukauwa me kana mai kina, sa mai kana ga kina na kaitani, oqo talega sa ka wale ka veivakararawataki vaka ca sara.\n3 Kevaka e dua na tamata sa sucu vua e dua na drau na gone, ka levu na nona veiyabaki ni bula, ia na yalona sa sega ni mamau ena dua na ka vinaka, se, me kua mada ga ni caka na nona veibulu, au sa tukuna tiko ga, ni vinaka cake vua e dua sa sucu qai mate doleO\n4 Ni sa lako wale mai o koya ka lesu ena butobuto, kei na yacana sa ubia na butobuto.\n5 E dina ni sa sega ni raica na matanisiga se kila e dua na ka, o koya oqo sa levu na nona vakacegu mai vei koya na tamata vutuniyau oqo,\n6 Kevaka mada ga, sa bula me vakaruataki na yabaki e udoluOia sa sega beka ni da na lako kecega ki na dua na vanua?\n7 Na cakacaka kecega ni tamata sa ka ga ni gusuna, ia, na yalo sa sega ni vakacegu tiko.\n8 Na cava tale e vinaka kina o koya na yalomatua mai vei koya na yalowai? Na cava sa tiko vua na dravudravua, o koya sa kila na nona i lakolako ena kedra maliwa na bula?\n9 Sa vinaka na ka sa raica na matamu, mai na vakanananu ni nomu gagadre. Oqo talega sa ka wale sara ka sa vaka tikoga na vakatobo cagi.\n10 Na cava ga sa vakayacani oti kina na tamata, Sa kilai oti tu ni sa tamata; Sa sega kina ni rawa vua me sivi koya sa levu ka kaukauwa mai vua.\n11 Me vaka ni sa levu na ka me vakatubura na ka wale ga, me uasivi vakacava na tamata?\n12 O cei sa kila na ka e vinaka vua na tamata ena bula oqo, na nona veisiga wale kece o koya sa vaka ga na yaloyalo? O cei sa rawa ni tukuna vua na tamata, na cava ena yaco vua ena ruku ni matanisiga oqo?\n1 Na yaca vinaka sa vinaka cake mai na waiwai boi vinaka, na siga ni mate sa vinaka cake mai na siga ni sucu;\n2 E vinaka cake mo lako ki na vale ni vakaloloku mai na lako ki na vale ni kana magiti, ni o ya nai cavacava ni tamata kecega, ka sa ka bibi vua na tamata.\n3 Na rarawa sa vinaka cake mai na veidredrevaki, Ni sa rarawa na bula sa vakavukui kina na yalo.\n4 Na yalodra na yalomatua sa tiko ena vanua ni so mate, na yalo ni tamata lialia sa tiko ena vanua ni marau vakalialia.\n5 Sa vinaka mo rogoca na nodra veivakadodonutaki na yalomatua mai na nodra lagasere na lialia.\n6 Me vaka na cacalidilidi ni buka ena ruku ni kuro, sa vakakina na nodra dredre na lialia, oqo talega sa ka wale sara.\n7 Sa dina sara, na veivakasaurarataki sa vakayalia na nona i naki na yalomatua. Na veivakaqumi sa veivakayalolailaitaki.\n8 Nai cavacava ni dua na ka sa vinaka cake mai nai tekitekivu ni ka, na yalomalua sa vinaka mai na yalo dokadoka.\n9 Mo kua ni vakatotolotaka na yalomu, mo cudru kina, na cudru sa dau roqota tiko o koya na lialia.\n10 Mo kua ni tukuna "Ni sa vinaka na siga ena noa mai na siga ni kua?" Ni o sa sega ni vakaqaqa matua na ka oqo.\n11 Na yalomatua sa vinaka ni sa tiko vata nai votavota, ka sa yaga vakalevu vei ira sa bula tiko.\n12 Sa veitaqomaki na yalomatua me vaka sa veitaqomaki talega nai lavo, Na uasivi ni kila ka, sai koya, ni sa yalomatua, sa solia na bula vei ira ga sa tiko vei ira.\n13 Dou vakaraica mada na cakacaka i Jiova: O cei ena rawa ni vakadodonutaka na ka sa vakavevea o koya?\n14 Ena gauna ni sautu, mo reki tiko, Ena gauna dredre, mo vakararai vinaka: Na Kalou sa lesia oqo, sa lesia talega o ya, me kila kina na tamata ni na sega ni rawa ni kila na ka ena yacovi koya ni sa oti o koya.\n15 Au sa raica kece na veika kece ena veisiga ni noqu tu wale. Sa dua na tamata ca, sa bula balavu ena nona ca.\n16 Mo kakua ni yalododonu sara se mo kua ni yalomatua sara: ena vuku ni cava o sa via vakarusai iko kina?\n17 Mo kakua ni ca sara se mo kakua ni lialia sara: e na vuku ni cava o sa via mate dole kina?\n18 Sa ka vinaka mo taura oqo, mo kakua talega ni kauta tani na ligamu mai vua tale e dua; ni o ira ga sa rerevaki Jiova. Sa dro bula mai na ka kece oqo.\n19 Na yalomatua sa vei vakayalomatuataki, Sa uasivi cake mai vei ira na lewe tini na veiliutaki ena koro.\n20 Sa sega ni dua na tamata dina e vuravura me caka vinaka, sa sega ni valavala ca.\n21 Mo kakua talega ni biuta ki lomamu na ka kecega era tukuna na tamata, De o rogoca kece, qai kila ni sa vosacataki iko na nomu dauveiqaravi.\n22 Sa vuqa talega na gauna, na yalomu sa kila, ni o dau vosacataki ira talega na tamata.\n23 Ena ka kece oqo, au sa vakadinadinataka ena yalomatua, au sa tukuna, "Au sa vuku," Io, sa yawa dina mai vei au.\n24 Ena vuku ni ka o ya, sa yawa sara mai vei au ka sa rui titobu sara, o cei ena rawa ni kunea?\n25 Au sa saga me'u vakasaqara me'u kunea na yalomatua kei nai balebale ni ka, me'u kila na ca ni lialia, na yalowai, io na nodra lialia na lialia sara.\n26 Au sa qai kunea ni sa levu na gaga ni mate. Na yalewa sa i cori ka dau kaukauwa, Na ligana sa veivesu, O koya sa vinaka vei Jiova, sa dro tani mai vei koya, kei ira nai valavala ca era na vesuki mai vei koya.\n27 "Oqo na ka, kau sa raica", sa tukuna na Dauvunau, "Na vakuri ni dua na ka, ki na dua tale me kilai kina na vuna,\n28 O koya oqo sa vakasaqara tiko na yaloqu sa sega ni kunea; e dua na tagane vei ira na udolu, au sa kunea, ia, me dua na yalewa mai vei ira oqo au sa sega ni kunea.\n29 Sa dina, oqo ga au sa kunea, na Kalou sa bulia na tamata me yalododonu, ia era sa vakasaqara ga na veika vovou e vuqa."\n1 O cei sa vuku? Me kila nai vakavakadewa ni ka? Na yalomatua ni tamata sa vakararamataka na matana, na ca ni matana sa veisau.\n2 Au sa vakasalataki iko, "Maroroya na nona i vakaro na tui, ena vuku ni nomu yalayala vua na Kalou.\n3 "Mo kua ni lako vakatotolo mai matana. Mo kua ni tu ena ka e ca, ni sa cakava ga o koya na ka sa vinaka vua."\n4 Sa tiko na kaukauwa ena vanua sa tiko kina na nona vosa na tui. O cei me na tukuna vua, "Na cava o sa cakava tiko?"\n5 O koya sa muria na nona vosa, sa tiko vinaka tiko, na tamata vuku sa kila vinaka na gauna kei na lewa,\n6 E na veika kece, sa tu na gauna, sa tu talega na lewa. E dina sa qai levu ga na leqa ni tamata.\n7 Sa sega ni kila o koya na cava ena yaco; o cei ena tukuna vua na ka ena yaco?\n8 Sa sega e dua sa tu vua na kaukauwa me lewa na yalo ka taura tiko na yalo, Sa sega e dua me lewa na siga ni mate. Sa sega na veisereki e nai valu o ya, Na caka ca ena sega ni sereki ira rawa nai lawalawa sa soli yani vei koya.\n9 Au sa raica na ka kece oqo, au sa biuta ki na yaloqu na cakacaka kece sa caka ena ruku ni matanisiga oqo: Sa dua na gauna sa soli lewa kina e dua vua tale e dua, a sa mavoa ga kina o koya sa solia na lewa.\n10 Au sa raica ni ra sa buluti na tamata ca, o ira sa dau lako mai, ka lako yani ki na vanua tabu, e ra sa guilecavi mai na koro era sa tiko kina, oqo talega sa ka wale.\n11 Na totogi ena vukui koya sa cakava na ka ca, sa sega ni caka vakatotolo, o koya oqo sa gole tiko ga kina na yalodra na tamata ki na cakava na ka ca.\n12 E dina, sa caka ca tikoga na tamata ca, na nona veisiga sa vakabalavutaki tiko ga, ia au sa kila ga, na vinaka ena nodra o ira sa rerevaka na Kalou, ka sa rere tiko e matana.\n13 Ena sega ni vinaka vei ira na tamata ca, se me vakabalavutaki tiko ga na nodra veisiga sa yaloyalo walega, ni sa sega vei ira na rerevaka na Kalou.\n14 Sa dua na ka wale sa yaco tiko e vuravura, sa yaco tiko vua na tamata dodonu na ka sa dauyaco tiko vua na sega dodonu, na ka sa yaco vua na tamata sega yaga sa yaco talega vua na tamata dodonu, Au sa tukuna kina ni sa ka wale na ka kecega oqo.\n15 Au sa laveta kina na marau, ni sa sega na ka e vinaka vua na tamata ena ruku ni matanisiga oqo, me kana ga ka gunu ka marau tiko, oqo ga, ena vo tiko vua ena vuku ni nona cakacaka sa solia vua na Kalou ena ruku ni matanisiga oqo.\n16 Ni'u sa vakaraica ena yaloqu, me'u kila na yalomatua, me'u raica na cakacaka sa caka ena vuravura oqo, sa sega ni rawa na moce ena bogi se ena siga.\n17 Au sa raica ga na cakacaka kece ni Kalou, ni sa sega ni rawa ni kila na tamata na cakacaka sa caka ena ruku ni matanisiga oqo. Kevaka sa vakasaqara na tamata me kunea, sa sega ni rawa; na tamata vuku sa saga me kunea, sa sega ni rawa.\n1 Sa vakananuma na ka kece oqo ena lomaqu, me rawa ni'u na vakaraitaka yani, Ni o ira na yalododonu kei ira na yalomatua kei na nodra cakacaka kecega sa tiko ena liga ni Kalou. Na tamata sa sega ni kila na loloma se na veicati, ena vuku ni ka sa tu e matadra.\n2 Sa yaco na ka e vakatautauvata vei ira kecega: Na ka sa yaco vua na yalododonu sa yaco talega vua na yaloca; Na ka sa yaco vua sa savasava sa yaco talega vua sa sega ni savasava; Na ka sa yaco vua sa vakacaboi soro yaco talega vua sa sega ni vakacaboisoro, vua sa vinaka, vua talega sa ca vua sa bubului, vua talega sa sega ni bubului.\n3 Sa dua na ka ca sa caka tiko ena ruku ni matanisiga oqo: ni sa dua ga na ka sa yacovi ira kece tiko na tamata. Sa dina, na yalodra kece na tamata sa sinai ena ka ca; na lialia sa tu e lomadra ni ra sa bula tiko, ni oti o ya era sa lako ki na mate.\n4 Ia, o koya sa sema ki vei ira na bula, sa dua nai nuinui vei koya, ni sa vinaka cake na koli sa bula tiko mai vei koya na laione sa mate tu.\n5 O ira na bula era sa kila tiko ni ra na mate; o ira na mate era sa sega ni kila, sa sega na ka me ra saumi tale kina, e ra sa guilecavi vakadua.\n6 Na nodra loloma, na nodra veicati, na nodra vuvu sa oti vakadua; sa sega tale na ka e nodra ena ruku ni matanisiga oqo.\n7 Lako, kania na kemu madrai ena marau, gunuva na memu waini ena reki; ni sa raica oti na nomu cakacaka na Kalou.\n8 Me vulavula tiko na nomu i sulu, ka me lumuti tikoga na ulumu.\n9 Mo marautaki watimu tikoga, o koya o sa lomana ena veisiga kece ni nomu bula wale oqo, o koya sa solia vei iko na Kalou ena ruku ni matanisiga oqo, oqori sa nomui votavota ni bula ena vuku ni cakacaka o sa cakava ena ruku ni matanisiga oqo.\n10 Na ka sa kunea na ligamu mo cakava, cakava ena nomu kaukauwa kece, ni sa sega na cakacaka, se na kila, se na yalomatua ena i bulubulu, eda sa lako tiko kina oqo.\n11 Au sa lesu mai ka raica, ni sa sega ni ra cici na dauciciâ€”se ra vala na kaukauwa, se ra kana na yalomatua, se era vutuniyau ga na yalomatua, se era sa cakacaka ga na kena dau; sa yaco na gauna kei na veisau vei ira kecega.\n12 Ni sa sega ni kila na nona gauna na tamata, me vaka na ika sa coko ena lawa, me vaka na manumanu sa biriki ena dai, sa vaka kina o ira na luve ni tamata ena nodra coriti ena gauna ca oqo, ni sa lutuki ira vakasauri.\n13 Au sa raica talega na yalomatua ena ruku ni matanisiga, ka sa vinaka sara vei au:\n14 Sa dua na koro lailai ka sa tiko kina e vica ga na tamata; sa dua na tui sa mai valuta ka taura vakaukauwa, sa cakava sara na dai me vakavolivolita.\n15 Sa kunei e kea e dua na tamata yalomatua ia sa dravudravua, o koya oqo ena nona yalomatua sa vakabula kina na koro. Io, sa sega ni dua e nanuma na tamata o ya.\n16 Au sa qai tukuna: "na yalomatua sa vinaka cake, mai na kaukauwa, e dina ga sa vakawaletaki na yalomatua ni tamata, kei na nona vosa sa sega ni rogoci.\n17 Na vosa ni yalomatua sa vosataki vakamalua me rogoci, mai na nodra kaikaila na veiliutaki lialia.\n18 Na yalomatua sa vinaka cake mai na i yaragi ni valu; ia e dua na tamata i valavala ca, sa vakacacana e vuqa na ka vinaka."Dauvunau 9 1 Sa vakananuma na ka kece oqo ena lomaqu, me rawa ni'u na vakaraitaka yani, Ni o ira na yalododonu kei ira na yalomatua kei na nodra cakacaka kecega sa tiko ena liga ni Kalou. Na tamata sa sega ni kila na loloma se na veicati, ena vuku ni ka sa tu e matadra. 2 Sa yaco na ka e vakatautauvata vei ira kecega: Na ka sa yaco vua na yalododonu sa yaco talega vua na yaloca; Na ka sa yaco vua sa savasava sa yaco talega vua sa sega ni savasava; Na ka sa yaco vua sa vakacaboi soro yaco talega vua sa sega ni vakacaboisoro, vua sa vinaka, vua talega sa ca vua sa bubului, vua talega sa sega ni bubului. 3 Sa dua na ka ca sa caka tiko ena ruku ni matanisiga oqo: ni sa dua ga na ka sa yacovi ira kece tiko na tamata. Sa dina, na yalodra kece na tamata sa sinai ena ka ca; na lialia sa tu e lomadra ni ra sa bula tiko, ni oti o ya era sa lako ki na mate. 4 Ia, o koya sa sema ki vei ira na bula, sa dua nai nuinui vei koya, ni sa vinaka cake na koli sa bula tiko mai vei koya na laione sa mate tu. 5 O ira na bula era sa kila tiko ni ra na mate; o ira na mate era sa sega ni kila, sa sega na ka me ra saumi tale kina, e ra sa guilecavi vakadua. 6 Na nodra loloma, na nodra veicati, na nodra vuvu sa oti vakadua; sa sega tale na ka e nodra ena ruku ni matanisiga oqo. 7 Lako, kania na kemu madrai ena marau, gunuva na memu waini ena reki; ni sa raica oti na nomu cakacaka na Kalou. 8 Me vulavula tiko na nomu i sulu, ka me lumuti tikoga na ulumu. 9 Mo marautaki watimu tikoga, o koya o sa lomana ena veisiga kece ni nomu bula wale oqo, o koya sa solia vei iko na Kalou ena ruku ni matanisiga oqo, oqori sa nomui votavota ni bula ena vuku ni cakacaka o sa cakava ena ruku ni matanisiga oqo.\n18 Na yalomatua sa vinaka cake mai na i yaragi ni valu; ia e dua na tamata i valavala ca, sa vakacacana e vuqa na ka vinaka."\n1 Na lago mate sa vakaboicataka na waiwai boi vinaka sara, sa qai vakavuna na kena boica, sa vaka kina na nona lialia na yalowai ki vua na yalomatua e dokai ka vakarokorokotaki.\n2 Na yalona na tamata yalomatua sa tiko ena ligana i matau, na yalona na lialia sa tiko ena ligana i mawi.\n3 Kevaka sa lako tu ena sala na lialia, sa sega vua na yalomatua, sa vakaraitaka vei ira kecega ni sa tamata lialia.\n4 Kevaka sa cati iko na yalona na i liuliu, kua ni biuta na nomu i tutu, ni sa bokoca na ka kecega e cala na veivinakati.\n5 Sa dua na ca levu au sa raica ena ruku ni matanisiga oqo, ni sa tekivu na cala mai vei ira na veiliutaki;\n6 Sa laveti cake na lialia ka sa tiko e ra na vutuniyau.\n7 Au sa raici ira na bobula ni ra sa vodo ose tiko, kei ira na turaga era sa taubale tiko me vaka na bobula.\n8 O koya sa kelia na qara, sa lutu ga kina, kei ira sa basuka na lalaga sa kati ira na gata.\n9 O koya sa voroka na vatu, sa rawa ni mavoa kina, kei koya sa kola na kau sa ka me qaqarauni kina.\n10 Na malumalumu ni dua na i matau, sa sega ni gata kina, sa ka ni veivakaocai, ia na yalomatua sa rawa kina na kau.\n11 Na gata ena kati kevaka sa sega ni vakamenemenei, sa vakakina na lialia.\n12 Na vosa mai vua na tamata yalomatua sa rui rogorogo vinaka, ia na lomadra na lialia sa veitilomi;\n13 Na vosa ni gusuna sa tekivu ena lialia ka vakacavari ena veivakalialiai.\n14 Sa levu na nona vosa na lialia, Sa sega ni dua e kila: O cei ena rawa ni tukuna vua na ka ena yaco vua ena siga mai muri?\n15 Na nodra cakacaka na lialia ena vakaocai ira, ni ra sega mada ga ni kila na sala ki na koro!\n16 E na ca ki vei iko na vanua, kevaka sa nomu tui na gone lailai, ka era sa dau vakani cala na kena ravouvou!\n17 Sa kalouvinaka o iko na vanua ni sa nomu tui na luve ni turaga, ka era sa kana ena kena gauna dodonu o ira na ravouvouOme ra kaukauwa ka sega ni ka me ra daumateni kina!\n18 Na vucesa era vuca kina na veivale, kei na vakasavu liga sa turu kina na vale.\n19 Na kana magiti sa ka ga ni veidredrevaki, Na waini sa ka ni marau: Io, na i lavo sai sau ni ka kecega.\n20 Kakua ni o rulaka na tui, me kua mada ga mai na nomu vakanananu; Kakua ni rulaka na vutuniyau, me kua mada ga mai na nomu i mocemoce; Ni sa rawa vei ira na manumanu vuka me ra kauta na rorogo ni domomu, se na manumanu sa vuka tu ga, me tukuna na ka.\n1 Biuta na sore ni sila ena wai, o na raica ni sa tubu mai, ni sa oti e vica na siga.\n2 Solia na i vakarau e vitu, io me walu talega, ni o sa sega ni kila na ca cava ena yaco e vuravura me vakacacana nai vakarau.\n3 Kevaka sa levu na vei o ni uca, e ra na tau mai ki vuravura; Kevaka sa bale na vunikau ki na ceva se ki na vualiku, na yasana sa bale kina ena tiko ga kina.\n4 O koya sa vakaraica na draki, ena sega ni kakaburaki, o koya sa raica na vei o ena sega ni tamusuka.\n5 Ni o sa sega ni kila na sala ni cagi, se sa tubu vakacava na sui mai vua na gone ena kete i tinana, o sa sega ni kila vakakina na cakacaka ni Kalou o koya sa cakava na ka kece oqo.\n6 E na mataka mo cavuraka na sore ni sila, ni sa yakavi mai, mo kua ni guce, Ni o sa sega ni kila o cei ena vinaka, o koya oqo se o ya, se oi rau ruarua.\n7 Sa dina, na rarama sa rui vinaka, ka sa ka talei ki na matada me da raica na matanisiga;\n8 Kevaka sa balavu na nona bula e dua na tamata ka sa marautaka kece, me nanuma talega na veisiga butobuto, Ni sa levu talega. Sa kena i soqoni kece oqo, me sa ka wale sara.\n9 O iko na cauravou, mo reki tiko ena veisiga ni nomu cauravou, me sa dau vakauqeti iko tiko na yalomu, kei na ka sa raica na matamu, ia, mo kila ga, na Kalou ena tarogi iko ena veika kece oqo.\n10 Mo kauta tani na rarawa mai na yalomu, Mo kauta tani na ca mai na yagomu, Na gone kei na cauravou sa ka wale sara.\n1 Mo nanumi koya ka Buli iko ena veigauna ni nomu tubu cake. Mo tamata bula mai. Ni se bera ni yaco mai na veisiga dredre mo tukuna kina vaka oqo, "Au sa sega ni vinakata":\n2 Ni se cila tiko na siga, na vula, na kalokalo, Ni se bera talega ni lesu mai na o ni sa tau oti na uca;\n3 E na siga sa sautanini kina nai vakatawa ni vale, na tamata kaukauwa ena cuva; Sa cegu mai na qaqi sila ni ra sa lewe lailai, sa buwawa mai na rai;\n4 Ni sa sogo mai na katuba ni veigaunisala, na rorogo ni qaqi sila sa lailai mai; ni sa tucake mai e dua ena rorogo ni manumanu, o ira kece na goneyalewa dau lagasere era sa cuva mai.\n5 Ni ra sa rerevaka na cecere kei na veika dauveivakarerei; ni sa lavouvou mai na amodi, sa veivakaocai na vodre, sa sega ni rawa na ka e gadrevi, ni sa lako na tamata ki na nona vale me sega ni mudu, kei na nodra sereki ka vakagalalataki na dautagi â€“ me ra sa lako ena sala.\n6 Mo nanumi koya ka Buli iko, ni se bera ni sereki nai vesu siliva, ni se bera ni voroki na bilo koula, ni se bera ni katebe na bilo mai nai vurevure, ni se bera ni musuki na ka me vaka mai nai keli ni wai.\n7 Ena qai lesu na soso kina soso, na yalo ena lesu vua na Kalou o koya ga e solia.\n8 "Sa ka wale sa ka wale," sa tukuna na Dauvunau. "Sa ka wale na ka kecega." Nai Tavi E Taucoko Ni Tamata\n9 Ni sa yalomatua o koya na Dauvunau, E se vakavulici ira tikoga na tamata ena vuku, sa vakasama tiko, ka qara matua, ka veidutaitaka na vosa e vuqa.\n10 Na Dauvunau sa vakasaqara na vosa donu, na ka sa volai, sa dina ka sa dodonu sara na vosa dina.\n11 Na nona vosa na yalomatua sa vaka na yava ni me sa vesuka na veivatu, na nona vosa na vuku sa vaka nai vako sa vakoti vakavinaka mai vua nai Vakatawa.\n12 Mo kila talega oqo na Luvequ, mo vakasalataki vakavinaka ena ka oqo, na vola nai vola ena sega ni oti, na vulica nai vola ena ka ni oca ki na yago taucoko.\n13 Me da rogoca sara nai cavacava ni ka kecega oqo. Mo rerevaka na Kalou, ka maroroya na nona i vakaro. Ni sai koya oqo na i tavi taucoko ni dua na tamata.\n14 Na Kalou ena qai vakalewa vinaka na cakacaka kecega sa caka; kei na veika kecega sa caka vuni, se vinaka se ca.


Maciu 22 | iVolatabu ena Internet | Vakadewa ni Vuravura Vou\nVola o Maciu 22:1-46\nVakatautauvata ni magiti ni vakamau (1-14)\nKalou kei Sisa (15-22)\nTaro ni veivakaturi (23-33)\nRua na ivunau levu (34-40)\nE luvei Tevita o Karisito? (41-46)\n22 E vosa tale vei ira o Jisu ena vosa vakatautauvata, e kaya: 2 “Na Matanitu vakalomalagi e rawa ni vakatauvatani kei na dua na tui, e vakarautaka e dua na magiti ni vakamau+ me baleti luvena. 3 E talai ira nona dauveiqaravi mera lai kacivi ira mai na sureti ina kana magiti ni vakamau, ia era sega ni via lako mai.+ 4 E tala eso tale nona dauveiqaravi qai tukuna, ‘Ni lai kaya vei ira na sureti: “Sa vakarau tu na ivakasigalevu, na bulumakau kei na manumanu uro tale eso, sa vakarau na ka kece. Ni lako mai ina kana magiti ni vakamau.”’ 5 Ia era sega ni bau kauai, e dua e lako ina nona iteitei, e dua e goleva ga na nona bisinisi,+ 6 o ira na kena vo era tauri ira na dauveiqaravi, qaqauraki ira ra qai vakamatei ira. 7 “E cudru sara ga na tui, mani tala na nona mataivalu qai vakamatei ira na daulaba ya, e vakama tale ga nodra koro.+ 8 E qai kaya vei ira na nona dauveiqaravi, ‘Sa vakarau tu na kakana, ia o ira na sureti a sega ni ganiti ira na veisureti.+ 9 Dou lako i gaunisala levu, o koya ga dou sotava dou sureta mai ina kana ni vakamau.’+ 10 Era lako na dauveiqaravi i gaunisala ra qai kacivi ira mai era sotava, o ira na daucaka ca kei ira na tamata vinaka. E sinai na vanua ni vakamau vei ira na lai kana.* 11 “Ni curu mai na tui me raici ira na sureti, e raica sara e dua e sega ni dara mai na isulu ni soqo ni vakamau. 12 E kaya vua na tui, ‘O curu mai vakacava i ke ni o sega ni dara mai na isulu ni soqo ni vakamau?’ E sega ni sauma rawa na vosa ya. 13 E qai tukuna na tui vei ira na nona dauveiqaravi, ‘Dou vesuka na ligana kei na yavana, dou kolotaki koya ina butobuto e tuba me lai tagi qai katibati kina.’ 14 “Ni levu era sureti, ia era le lailai na digitaki.” 15 Era lako sara na Farisi ra qai bosea vata na sala mera bacani koya kina ena nona vosa.+ 16 Era mani tala mai na nodra tisaipeli kei na so na ito i Eroti+ mera mai kaya vua: “Qasenivuli, keimami kila ni dau dina na nomuni vosa qai dodonu tale ga na nomuni vakamacalataka na lawa ni Kalou. Oni sega tale ga ni rerevaka e dua, ni oni sega ni raica na irairai e sau. 17 Ni tukuna mada mai se cava na nomuni rai. E tara* me saumi vei Sisa na ivakacavacava se sega?” 18 Ni kila o Jisu na nodra inaki ca, e kaya vei ira: “Ni dauveivakaisini, na cava oni vakatovolei au kina? 19 Vakaraitaka mada mai e dua na ilavo e dau lavaki me ivakacavacava.” Era solia sara vua e dua na dinari.* 20 E tarogi ira: “Na mata i cei kei na yaca i cei qo?” 21 Era kaya vua, “Nei Sisa.” Mani kaya vei ira o Jisu: “O koya gona, ni solia lesu vei Sisa na ka e nei Sisa, vua na Kalou na ka e nona na Kalou.”+ 22 Era qoroqoro nira rogoca ya, ra qai biuti Jisu, ra lako sara. 23 Era lako mai ena siga ya na Setoki, o ira na sega ni vakabauta na veivakaturi,+ mera tarogi koya:+ 24 “Qasenivuli, a kaya o Mosese, ‘Ke mate e dua na tagane qai sega na luvena, me vakawati o tacina kei na nona yada me vakawa kina.’+ 25 Ia eratou le vitu na veitacini tagane eratou tiko qo. E vakawati na kena imatai qai mate, ia e sega na luvena, sa mani soli nona yada me wati tacina. 26 E yaco na ka vata ga qo vua na ikarua ni tacina, na ikatolu, me yacova sara na ikavitu. 27 E qai mate sara e muri o yalewa. 28 Ena gauna ni veivakaturi, o cei vei ratou na le vitu qo ena watina? Ni ratou a vakawatitaki koya kece.” 29 E sauma vei ira o Jisu: “E cala na nomuni rai, oni sega ni kila na iVolatabu se na kaukaua ni Kalou,+ 30 ni yaco na veivakaturi, era na sega ni vakawati na tamata, era na sega tale ga ni soli mera vakawati na yalewa, era na vakataki ira ga na agilosi mai lomalagi.+ 31 Vakacava, oni sega ni wilika na ka e tukuna vei kemuni na Kalou me baleta nodra vakaturi na mate, ni kaya: 32 ‘O yau na Kalou i Eparama, na Kalou i Aisake, kei na Kalou i Jekope’?+ E sega ni nodra Kalou na mate o koya, e nodra Kalou ga na bula.”+ 33 E veilauti dina na nona vosa, era kurabui na lewenivanua ena nona veivakavulici.+ 34 Nira rogoca na Farisi ni vagalui ira na Setoki o Jisu, era sa qai soqoni vata mai. 35 E vakatovolei koya e dua vei ira e kila vinaka na Lawa ena nona taroga: 36 “Qasenivuli, na cava na ivunau levu duadua ena Lawa?”+ 37 E kaya vua: “‘Mo lomani Jiova* na nomu Kalou ena lomamu taucoko, ena nomu vinaka taucoko, kei na nomu vakasama taucoko.’+ 38 Qo na ivunau levu duadua, na kena imatai tale ga. 39 E vaka kina na kena ikarua, ‘Mo lomana na kainomu me vaka nomu lomani iko.’+ 40 E yavutaki na Lawa kece kei na ka era vola na Parofita ena rua na ivunau qo.”+ 41 Nira se soqoni vata tiko ga na Farisi e qai tarogi ira o Jisu:+ 42 “Na cava oni nanuma me baleti Karisito? E luvei cei o koya?” Era tukuna vua: “E luvei Tevita.”+ 43 E tarogi ira: “E qai rawa vakacava vei Tevita me vakatokai koya, ena veiuqeti ni yalo tabu,+ me nona Turaga, ena nona tukuna, 44 ‘E kaya o Jiova* vua na noqu Turaga: “Dabe ena ligaqu imatau meu vakamalumalumutaki ira mada na kemu meca e ruku ni yavamu”’?+ 45 Ke vakatokai koya o Tevita me nona Turaga, e qai luvena vakacava?”+ 46 E sega ni dua e sauma rawa na nona vosa. Me tekivu mai na siga ya, e sega tale ni dua e doudou me tarogi koya.


iTalanoa ni Nona Bula: Au Vinakata ga Meu Sotia i Karisito | O Demetrius Psarras\nNa Vale ni Vakatawa (iTabataba e Vulici) | Epereli 2017\nWILIKA ENA VOSA Afrikaans Albanian Amharic Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Douala Dutch Efik English Estonian Ewe Finnish Fon French Ga Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indian Sign Language Indonesian Isoko Italian Japanese Jula Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Marshallese Maya Mbunda Mingrelian Mongolian Moore Motu Myanmar Ndebele Ndebele (Zimbabwe) Ndonga Nepali Norwegian Nzema Okpe Oromo Ossetian Otetela Pangasinan Papiamento (Curaçao) Persian Polish Ponapean Portuguese (Brazil) Punjabi Quechua (Bolivia) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Urhobo Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu vakaViti\nAu Vinakata ga Meu Sotia i Karisito\nTalanoataka O Demetrius Psarras\nAu yalovaka tiko e dua na tikinisulu vulavula, ena gauna vata qori au saga meu levea na sicini dakai au vanalaki tiko mai kina. Au rogoca sara nira kaya na sotia era vanavana tiko mai meu kua ni vuni tiko. Au mani vakaraitaki au yani, ia au sega ni kila au na bula se sega. Cava mada au sotava kina na ituvaki rivarivabitaki qo?\nRAU TIKO na noqu itubutubu e Karítsa, ena dua na koro lailai e Kirisi, rau qai dau gumatua ena cakacaka. Au ikavitu vei ratou na le walu na gone. Donuya tiko qori na yabaki 1926.\nNa yabaki ga yani eliu rau sotavi John Papparizos na noqu itubutubu. E turaga gugumatua qai gusu matata, e Gonevuli ni iVolatabu, na yaca era kilai kina ena gauna ya na iVakadinadina i Jiova. Rau qoroya noqu itubutubu nona dau vakamacala vakaivolatabu o John, rau mani tiko ena nodra soqoni na Gonevuli ni iVolatabu ena koro keitou tiko kina. E sega ni kila na wilivola se volavola o tinaqu, ia e yalodina ni vakabauta na Kalou o Jiova, dau tukuna vei ira eso tale nona vakabauta ke raica ni veiganiti. Ia o tamaqu e dau kauaitaka vakalevu na nodra malumalumu eso tale, mani biuta kina na soqoni vaKarisito.\nKeitou doka vakaveitacini na iVolatabu, ia e vakamuai keitou na lasa vakaitabagone. Dua na ka e yaco ena neitou koro e vakayadrati keitou sara ga, donuya tiko qori na 1939 ni cabolo sara tu ga e Urope na iKarua ni Valu Levu. Dua keitou mataveitacini o Nicolas Psarras, keitou tiko veivolekati tale ga, e kacivi ena mataivalu e Kirisi, e se qai papitaiso ga. E yabaki 20 o Nicolas, qai doudou ni tukuna vei ira na vakailesilesi ni matanitu, “Au na sega ni vala niu sotia i Karisito.” E veilewaitaki ena mataivalu, bala kina e valeniveivesu me 10 na yabaki. Keitou kidacalataka na veika e yaco vua!\nE marautaki dina nona sereki o Nicolas ena itekitekivu ni 1941, nira curubotei Kirisi yani na mataivalu cokovata. Ni lesu ga mai e Karítsa, sega ni bera nona vakatarogi koya ena iVolatabu o Ilias na tuakaqu. Ia au vakarogoca toka ga nodrau veitalanoa. Oti ga qori keirau sa vuli iVolatabu kei IIias vaka kina na ganei keirau gone duadua o Efmorfia, keitou tiko wasoma tale ga ena soqoni kei ira na iVakadinadina. Na yabaki ga e tarava keitou yalataka kece neitou bula vei Jiova, keitou papitaiso tale ga. Ratou qai iVakadinadina gumatua tale ga e va tale na taci keirau.\nEna 1942 era lewena na ivavakoso e Karítsa e ciwa na cauravou kei na goneyalewa, e tiko na nodra yabaki ni bula ena 15 kei na 25. Matata vinaka tu vei keimami ni na sotavi na veivakatovolei mosimosi. E vakaukauataki keimami gona na vakasosoqoni vata ena gauna veiganiti me keimami vuli iVolatabu, lagasere, kei na masu. E vaqaqacotaka sara ga na neimami vakabauta.\nO Demetrius kei na so nona itokani e Karítsa\nNi vakarau cava na iKarua ni iValu Levu, era vakabebe ina matanitu o Kirisi na lewe ni Kominisi, vakavuna gona nodra veivaluvaluti vakalewenivanua. E tiko eso na ilala batikadi era lewe tale ga ni Kominisi, era dau lako ina taudaku ni veikoro lelevu mera lai vakasaurarataki ira kina eso mera curu ina nodra mataivalu. Nira vuaviritaka na neitou koro, keitou kau kina vakavesu na le tolu na iVakadinadina gone—o Antonio Tsoukaris, o Ilias, kei au. Keitou vakamasuti ira ni keitou lotu vaKarisito tawaveitovaki ena ivalu, ia era vakasaurarataki keitou ga me keitou cabeta na Ulunivanua o Olympus, rauta ni 12 na aua mai na neitou koro.\nSega ni dede e vakaroti keitou e dua na vakailesilesi ni kominisi me keitou tomani ratou eso na ilala batikadi ena dua nodra vala. Ni keitou vakamacalataka nida sega ni dau vakayagataka na iyaragi na lotu vaKarisito meda valuti ira kina eda matatamata vata, e cudru na vakailesilesi qori qai kauti keitou vua e dua na jenerali. Keitou se baci vakamacalataka na vuna, vakarota sara na jenerali, “Dou kauta e dua na meule mera lai vakavodoki mai kina na mavoa ena buca ni valu mera kau i valenibula.”\nKeitou sauma lesu: “Ia vakacava ke ra vesuki keitou na sotia ni matanitu? Nira kila ni keitou vakaitavi tiko ena ivalu.” E kaya lesu mai: “Oi, ia dou kau madrai ena vanua e katakata sara tiko ga kina na ivalu.” Keitou kaya tale yani: “Ia vakacava ke raici keitou e dua na sotia qai vakarota me keitou vakavodoka ena meule na iyaragi ina vanua qori?” Vakasama sara vakadede o jenerali, qai kaya: “Oni rawa ni vakatawani ira na sipi! Dou lako ina ulunivanua, dou lai vakatawa tiko kina na qelenisipi.”\nNi carubi yavoliti keitou tiko na veivaluvaluti vakalewenivanua, sega ni ca neitou lewaeloma ena neitou vakatawasipi tiko qori. Oti tale e dua na yabaki, e vakatarai me suka i vale o Ilias ni ulumatua, me lai qaravi Nau ni sa yada voli. E sereki tale ga o Antonio ena vuku ni tauvimate, sa qai vo tiko ga o yau.\nSa ra toso voleka sara tiko yani na mataivalu ni Kirisi nira vakasasataki ira tiko na ilala kominisi. Ra qai dro gona ina veiulunivanua na vesuki au tiko mera lako yani Albania, e dua na vanua e voleka e kea. Ia ni keimami volekata yani na iyala ni vanua, vakasauri ga nodra yavokiti keimami na sotia ni Kirisi. Era taqaya na dau vakaduduile qo ra qai dui cerebu. Au vuni ena dua na vunikau sa lauta tu, qori sara ga na vanua au vakamacalataka taumada niu a vuni tiko kina ni bera niu sotavi ira na sotia.\nNiu vakamacalataka vei ira na sotia ni Kirisi nira a vesuki au tu na dau vakaduduile, au kau sara meu lai vakatarogi ena keba ni mataivalu volekati Véroia, na koro makawa vakaivolatabu e Peria. Sa qai vakaroti mai kea meu cakava e dua na ikeli vei ira na sotia. Niu bese, e vakarota na vakailesilesi e veiliutaki tiko meu kau sara ina dua na vanua era dau cata e levu, qo ena yanuyanu o Makrónisos (Makronisi).\nNa vanua qo o Makrónisos e tiko ena matasawa e Attica rauta ni 50 na kilomita mai Aceni, e vanua veivatu, mamaca qai sega na ka e tubu tu kina. E 13 na kilomita na kena balavu qai 2.5 na kilomita na kena raba. Ia mai na 1947 ina 1958, era curu kina e sivia na 100,000 na kaivesu, wili kina o ira na lewe ni kominisi kei ira na kilakasamitaki nira dau tokoni ira, kei ira na dau vakaduduile tu e liu, vaka kina o ira na iVakadinadina i Jiova era yalodina.\nNiu yaco yani ena itekitekivu ni 1949, e wasei tu vakavica na drau na nodra keba na kaivesu. Au biu ena dua na keba e sega ni yadravi vakalevu kei na vica tale na drau na tagane. Rauta ni keimami le 40 na moce tiko ena fuloa ni keba e vakarautaki ga me tiko kina e le 10. Sega ni vinaka na wai ni gunu, laukana ga vakalevu na lenitili kei na baigani. Sa qai ca ga na bula ena levu ni kuvu kei na cagi e liwava tiko yani na keba qori. Ia vinaka cake qori ni vakatauvatani kei na so tale na kaivesu era vakalolomataki ni kedra itotogi mera lave vatu yani, ra lave vatu mai, e vakaleqai kina na yagodra kei na nodra vakasama.\nKei na so tale na iVakadinadina era kau vakavesu ena yanuyanu o Makrónisos\nAu sotavi ira na kaivesu era iVakadinadina mai na so tale na keba niu taubale tiko e matasawa ena dua na siga. Dua na ka na neimami veimarautaki! Keimami qaqarauni sara me kua ni dua e kidavi keimami ena neimami dau sota tiko ena so na gauna. Keimami dau vunau vei ira eso tale na kaivesu, so era qai iVakadinadina i Jiova tale ga. Na neimami cakava qori kei na neimami dau masu mai vu ni lomai keimami e vu ni veivakaukauataki dina vakayalo.\nINA DRANO BUKAWAQA\nNi oti toka e 10 na vula noqu vesu, era nanuma ni sa rawa meu vakaisulu ni sotia. Niu bese, era kauti au vakaukaua vua na nodra komada. Au vola e dua na ivola qai soli vua, e va qo na lewena: “Au vinakata ga meu sotia i Karisito.” E vakarerei au, oti sa qai soli au yani vua na nona ivukevuke, e dua na ajibisovi ni lotu Orthodox e daramaka sara tu ga na nona isulu ni talatala. Niu sauma ena doudou na nona taro ena iVolatabu, e tukuna ena cudru: “Kauti koya tani. Sa vesumonataki tu ena nona vakabauta!”\nNa mataka ga e tarava era se baci vakaukauataki au meu vakaisulu ni sotia. Au bese ni cakava qori, era vaculaki au, au moku tale ga ena kau. Oti au kau ena vanua era dau qaravi kina na tauvimate me vakadinadinataki ni sega ni ramusu noqu sui, au qai yarataki lesu ina keba au vesu tiko kina. Au sotava tiko qori me rua na vula.\nNiu sega ni cakitaka noqu vakabauta, e vakacudrui ira vakalevu na sotia, ra dau saga kina eso tale na iwalewale vou. Ra vesuka i dakuqu na ligaqu, qai mokulaki vakaukaua na qeteqete ni yavaqu ena dali. Na gauna au sotava tiko kina na ka mosimosi qori, au vakasamataka tiko ga na vosa i Jisu: “Moni marau ni oni vakasewasewani . . . Ni marau, io moni marau vakalevu, ni na levu na kemuni isau mai lomalagi, nira vakacacani tale ga va qori na parofita era liu vei kemuni.” (Maciu 5:11, 12) Au tini cibati au sara ga ni sa sega ni cegu rawa noqu vakalolomataki tiko va qori.\nAu yadra ena dua na sela batabata, e sega kina na madrai, wai se itutuvi. Ia au lomavakacegu, dei tale ga na lomaqu. Me vaka e yalataka na iVolatabu, “na vakacegu ni Kalou” ena ‘taqomaka na lomamu kei na nomu vakasama.’ (Fpai. 4:7) Ena siga ga e tarava, e solia vei au e dua na sotia yalovinaka na madrai, na wai, kei na dua na kote. E cakava tale ga qori e dua na sotia, ni solia vei au na kena iwasewase. Na veika qori kei na so tale na ka e dau yaco, au vakila kina nona veikaroni vakayalololoma o Jiova.\nEra raici au na vakailesilesi meu dau vakaduduile, au sega tale ga ni veisautaki rawa, au mani vakau kina e Aceni meu lewai ena mataveilewai ni mataivalu. Au mani bala kina me tolu na yabaki ena valeniveivesu e Yíaros (Gyaros), dua na yanuyanu e rauta ni 50 na kilomita ena tokalau kei Makrónisos.\n“ONI DAU NUITAKI”\nE tara ena biriki damudamu na valeniveivesu vakaitamera o Yíaros, ra qai vesu tiko kina e sivia na 5,000 na kaivesu era vesu ena vuku ni veika vakapolitiki. Era tiko tale ga kina e vitu na iVakadindina i Jiova nira tawaveitovaki ena nodra vakabauta vaKarisito. E vakatabui na vuli iVolatabu, ia keimami dau sota lo ena gauna ni vuli. Dau kau lo tale ga yani vei keimami na ilavelave ni Vale ni Vakatawa, keitou dau qai lavetaka me vakayagataki ena neitou vuli.\nDua na siga ni keitou se vuli lo sara tiko ga, e toboki keitou e dua na yadra qai kauta kece na neitou ivola. E tukuni me keitou rairai vua na ivukevuke ni yadra, keitou qai namaka ni na toso na keitou itotogi. Ia e qai kaya na ivukevuke qori: “Keimami kilai kemuni, keimami doka tale ga na nomuni vakabauta. Keimami dau nuitaki kemuni. Dou lai cakacaka tale.” E lesia sara mada ga vei keitou eso na cakacaka rawarawa. Dua na ka na neitou marau. E rawa sara ga ni vakacaucautaki o Jiova e valeniveivesu ena vuku ni noda tawaveitovaki na lotu vaKarisito.\nSo tale na ka vinaka e yaco ena vuku ni neitou yalodina. E raica e dua na parofesa ni fika na neitou itovo vinaka, qai uqeti koya qori me via kila na noda vakabauta. A sereki kei ira na iVakadinadina ena itekitekivu ni 1951. Oti qai papitaiso me iVakadinadina i Jiova, e veiqaravi tale ga vakaitalatala vakatabakidua.\nSOTIA TIKO GA\nKei na watiqu o Janette\nNiu sereki ga, au suka vei ratou e vale e Karítsa. Au qai toki i Malevani e Ositerelia kei na so tale mai na noqu vanua. Au sotavi Janette kina, e dua na tacida lotu vaKarisito ivakaraitaki vinaka. Oti keirau vakamau, dua na luvei keirau tagane, tolu tale ga na yalewa.\nAu sa yabaki 90 vakacaca, ia au se veiqaravi tiko ga vaqase ni ivavakoso. Dau momosi na yagoqu kei na yavaqu ena mavoa makawa, vakauasivi niu cakacaka oti vakavunau. Ia au vakadeitaka niu se via “sotia tiko ga i Karisito.”—2 Tim. 2:3.\nNodra iTalanoa Yalodina Tiko ga Nira Vakatovolei iRogo me Baleti Ira na iVakadinadina i Jiova\niMeli iMeli Au Vinakata ga Meu Sotia i Karisito\n“Mo Vakayacora na ka o Bubuluitaka”\nNa Cava ena Kau Tani ni Yaco Mai na Matanitu ni Kalou?\nITALANOA NI NONA BULA Au Vinakata ga Meu Sotia i Karisito\nE Dau Cakava na ka e Dodonu “na Turaganilewa ni Vuravura Taucoko”\nO Dau Vakaraitaka na Lewadodonu me Vakataki Jiova?\nMe Vakacaucautaki o Jiova ena Nomuni Dau Bolecakacaka!\nText Sala me download kina na ka e tabaki NA VALE NI VAKATAWA (ITABATABA E VULICI) Epereli 2017\niMeli iMeli NA VALE NI VAKATAWA (ITABATABA E VULICI) Epereli 2017\nNA VALE NI VAKATAWA (ITABATABA E VULICI) Epereli 2017


iTukutuku Dina Baleti Nicaragua | Vanua kei na Lewena\nWILIKA ENA VOSA Afrikaans Albanian Amharic Arabic Armenian Bislama Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Luvale Macedonian Malagasy Maltese Myanmar Norwegian Polish Portuguese (Brazil) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Vietnamese Xhosa Zulu vakaViti\nKilai levu ena Drano kei Nicaragua na yanuyanu o Ometepe, e dua na vanua bulabula e tiko kina e rua na ulunivanua volukano, e semati rau na iyarabale\nVeisiko i Nicaragua\nE DAU kilai o Nicaragua me vanua ni drano kei na volukano. E tiko kina na drano levu duadua e Merika e Loma—na Drano kei Nicaragua. E yacana vei ira na itaukei e kea na Cocibolca, e kena ibalebale “Wasawasa Kamica.” E drau vakacaca na yanuyanu era tiko kina. E kilai tani na kena waidranu nira bula kina na ika era dau kune vakalevu e wasawasa, me vaka na qio, sakuvorowaqa, kei na kena e vuvale vata na yavula.\nNa senikau ni vanua qo na bua\nE tiko tale ga e Nicaragua na vanua o Mosquito Coast, qo e dua vei ira na itikotiko ribayawa e Merika e Loma. E ciciva e 65 na kilomita ina matasawa ena tokalau me volekati Honduras tale yani. Dua na yavusa era tiko kina era kilai mera Miskito (dua tale na ivakadewa ni vosa vakavalagi na Mosquito) ra qai vu mai na vica vata tale na kawa itaukei e Nicaragua, era sa tu na vanua qori ni bera nira tadu yani kina na kai valagi donuya na ika16 ni senitiuri.\nO ira na Miskito era bula tu ga vaka na veiwekani, era kilai tani tale ga ena nodra ivakarau ni bula. Kena ivakaraitaki, era sega ni dau vakayagataka na icavuti me vaka na “Mister” se “Miss” nira vakarau vosa vua e dua. Ena so na itikotiko ribayawa, o ira na gone era na kacivi ira na uabula ena “Ta” se “Nau,” ke ra sega mada ga ni veiwekani. Dua nodra itovo makawa na marama e kea nira kidavaka e dua na wekadra se itokani, oya me regu na baludra. O koya vei rau e veikidavaki yani ena rogo sara ga na icegu ni ucuna ena gauna e regu kina.\nIra na itaukei\niVola vakaivolatabu ena vosa vakaMayangna kei na Miskito, era tabaka na iVakadinadina i Jiova\nVosa: Vosa vakaSipeni. Ia ena vanua ribayawa e vakayagataki tale ga kina na vosa vakaMiskito, vakaMayangna, kei na vakaRama, vaka kina na vosa vakavalagi e kilai me Creole English\nMatanitu: Matanitu era digitaka na lewenivanua\nDraki: Vanua katakata, batabata na veivanua cere\nVanua: Veibaravi, veiulunivanua ena colo\nSauma ena dina se lasu me baleti Nicaragua:\nE yavutaki na yaca ni vanua qo vei Nicarao, e iliuliu itaukei ni dua na yavusa ena vica na senitiuri sa oti.\nO Nicaragua duadua ga na vanua ena yasayasa vakaLatina mai Merika me veiliutaki kina o Sipeni kei Peritania.\nEna veisenitiuri sa oti era dau curuma yani vakaukaua na daubutako e waqa mai na Caribbean na koro lelevu era tiko ena baravi ni Drano kei Nicaragua.\nEna vanua taucoko e Merika e Loma, era sega ni levu sara na lewenivanua e Nicaragua.\nKena isau: Dina kece.\niMeli iMeli Veisiko i Nicaragua


NAI VAKATEKIVU 4 FOV - A rau sa veiyacovi ko Atama kei - Bible Search\nNAI VAKATEKIVU 3 NAI VAKATEKIVU 5\nNAI VAKATEKIVU 4\nSa sucu ko Keni kei Epeli, 1,2. A nodraui soro, 3-7. Sa vakamatei Epeli ko Keni, 8. Sa tarogi koya ko Jiova, ka cudruva, 9-15. A kawa i Keni, 16-18. Sa veikaruani ko Lemeki, 19-24. Sa sucu ko Seci, 25,26.\n1A rau sa veiyacovi ko Atama kei Ivi na watina; a sa kunekune ko koya, a sa vakasucumi Keni, a sa kaya, Au sa rawata e dua na tagane maivei Jiova. 2A sa vakasucu tale, ka vakasucumi Epeli na tacina. Ia ko Epeli sa dauvakana sipi; a sa daucaka were ko Keni.\n3Sa oti bogi vica, sa kauta mai ko Keni eso na vuata ni vanua mei madrali vei Jiova. 4Ko Epeli talega, sa kauta mai eso na ulumatua ni nona sipi, ka so na kedra uro. A sa vakadonui Epeli ko Jiova, kei na nonai madrali: 5ia ka sa sega ni vakadonui Keni ko koya, se na nonai madrali. A sa cudru vakalevu ko Keni, a sa rai dua tani na matana. 6A sa kaya vei Keni ko Jiova, A cava ko sa cudru kina? Ka cava sa rai dua tani kina na matamu? 7Kevaka ko sa caka vinaka, ko na sega li ni vinakati? Ia kevaka ko sa sega ni caka vinaka, sa koto nai valavala ca mai na katuba. Ia ena qaravi iko ko koya, ko na lewai koya talega.\n8A sa kaya vei Epeli na tacina ko Keni, Daru lako ki na were; ia ni rau a tiko e na were, sa qai tu cake ko Keni vei Epeli na tacina, ka vakamatei koya.\n9A sa kaya vei Keni ko Jiova, Sa evei na tacimu ko Epeli? A sa kaya ko koya, Au sa sega ni kila: koi au beka nai vakatawa i taciqu? 10A sa kaya ko koya, A cava ko sa kitaka? a dra ni tacimu sa tagi vei au mai na qele: 11ia oqo, ko sa qai cudruvi e na vanua oqo, o koya sa gunuva na dra ni tacimu ko sa vakamatea: 12ni ko sa wereca na vanua, ena sega tiko ni bulabula me vua vei iko; ko na dauveidroyaki ka tiko sese e vuravura. 13A sa kaya vei Jiova ko Keni, Ai sau ni noqui valavala ca sa levu sara, au sega ni vosota rawa: 14raica, ko ni sa vakasevi au edaidai mai na vanua oqo; ka'u na vuni talega mai na matamuni; au na dauveidroyaki ka tiko sese e vuravura; ia, ena yaco, ko koya sa kunei au ena vakamatei au. 15A sa kaya vua ko Jiova, O koya sa na vakamatei Keni, ena saumi vakavitu. A sa vakatakilakilataki Keni ko Jiova, me kakua ni mokuti koya e dua ni sa kunea.\n16A sa lako tani mai na mata i Jiova ko Keni, ka la'ki tiko ki na vanua ko Noti, vaka ki na tu-i-cake mai Iteni. 17A sa veiyacovi tale kei na watina ko Keni; a sa kunekune ko koya, a sa vakasucumi Inoki: a sa tara e dua na koro ko koya, ka vakatoka na koro e na yaca ni luvena ko Inoki. 18A sa sucu ko Irati na luve i Inoki: a sa sucu ko Meujeli na luve i Irati: a sa sucu ko Mecuseeli na luve i Meujeli: a sa sucu ko Lemeki na luve i Mecuseeli.\n19A sa vakawati ko Lemeki kei na le rua na yalewa: a yacana e dua ko Eta, a yacana nai karua ko Sila. 20A sa vakasucumi Jepali ko Eta: ko koya na tamadra era sa dautiko e na vale laca, kei ira era dauvakana manumanu e yavai va. 21Ia na yaca i tacina ko Jupali: ko koya na tamadra kecega era dau ni api kei na kove. 22Ko Sila talega, sa vakasucumi Tupali-keni, a nodra i vakavuvuli kecega na matai ni parasa kei na aironi: ia na gane i Tupali-keni ko Neama. 23A sa kaya ko Lemeki vei rau na watina,\nI Eta kei Sila, drau rogoca na noqu vosa;\nKoi kemudrau na wati i\nLemeki, drau vakarorogo ki na ka ka'u sa kaya:\nNi'u sa vakamatea e dua na tamata ka'u sa mavoa kina:\nKei na cauravou ka'u sa lauti kina:\n24Kevaka sa vakavitu na kenai sau e na vuku i Keni, Ena vakavitusagavulu ka vitu vakaidina e na vuku i Lemeki.\n25A sa veiyacovi tale kei na watina ko Atama; a sa vakasucuma ko koya e dua na luvena tagane, a sa vakayacani koya ko Seci: ni sa kaya, Sa solia mai vei au na Kalou e dua na kawa mei sosomi kei Epeli, ka vakamatea ko Keni.\n26A sa sucu e dua na luve i Seci ka tagane; a sa vakayacani koya ko Inosi: e na gauna ko ya, era qai vakatekivu kina na tamata me vakatokai ira e na yaca i Jiova.


The Fiji Times » Digia donu nomu matai\nDigia donu nomu matai\n31 October, 2016, 11:50 am\nUpdate: 11:50AM E ratou sa veivakaroti tiko yani na Matabose ni Dauveivoli vei kemuni na lewe ni vanua, mo ni qarauna vinaka sara e dua na kabani ni tara vale ka yacadratou taumada na Melbourne Building Works (MBW), ka sa yacana vou tiko e na gauna oqo na, Melbourne Works Limited (MWL).\nNa kabani oqo e vakatabakidua na nona cakacaka e na tara vale, na kena vakavinakataki na loma ni valenikuro, ka vakakina na loma ni vale ni volavola.\nSa vuqa sara na kudru e gole ki na kabani oqo e na gauna e ratou veivakaroti kina na Matabose ni Dauveivoli �Consumer Alert� ki na tabana ni tukutuku e na vula ga ko Okosita ni yabaki oqo. Sa ririkotaka tiko na Matabose ni Dauveivoli ni ra sa lasutaki tiko na dauvolivoli ni toso vinaka tiko na Melbourne Building Works ka se taura tu madaga e udolu vaka udolu na dola mai vei ira na lewe ni vanua.\nE na nodratou vakadidike na Matabose ni Dauvelivoli ki na valenivolavola ka ra dau rejisitataki kina na vei kabani (Office of Registrar of Companies), e qai vakadeitaki mai kina ni Melbourne Building Works e sa mai tasevu na nodratou kabani e na i ka 27 ni siga ni vula ko Okotova e na yabaki sa oti, ia, mai na i ka 30 ni Okotova tale tikoga e na yabaki sa oti, e sa rejisitataki kina e dua na kabani vou ka yacana na Melbourne Works Limited.\nKuria na Matabose ni Dauveivoli ni o rau ruarua na kabani oqo e kedrau i Liuliu tikoga o �Manoj Kumar Parekh�.\nIa, na kabani vou na (MWL) e tiko tale e dua na i liuliu ka rau cicivata tikoga kei Manoj Kumar Parekh.\nMe yacova mai na gauna oqo, e ratou sa ciqoma oti e 23 na kudru me baleta na kabani na Melbourne Building Works, na Matabose ni Dauveivoli, ka yacova sara tiko yani na $127,505 na i lavo e ratou taura mai vei ira na lewe ni vanua.\nE na dua na kudru ki na Matabose ni Dauveivoli, e vakaraitaka mai kina na lewe ni vanua oya ni a sauma e $11,850 ki na kabani e na i ka 5 ni Veverueri e na yabaki ga oqo, ka soli mai vua e dua na risiti e na ruku ni yaca na Melbourne Building Works.\nNa risiti oya e tiko e na yaca ni kabani ka sa sega ni rejisitataki tiko e na kena vale ni volavola.\nE a vakayagataki na i lavo oya e na kena tara na nona vale ni kuro na lewe ni vanua oya me tautauvata na i vakatagedegede ni vale ni kuro mai Ositerelia. Tomana na Matabose ni Dauveivoli ni a tekivu na cakacaka oya ni oti e 17 na macawa na kena soli na i lavo, ia, na gauna e sa oti kina e a qai sega ni duavata o taukei ni vale kei na cakacaka e ratou cakava na kabani.\nOqo e na nona kudruvaka ki na Matabose ni Dauveivoli ni sega ni tautauvata na i taratara ni valenikuro mai Ositerelia me vaka na veika e a vinakata.\nE a vakatututaki na kudru oya ki vua na i Liuliu ni kabani, ka dodonu me soli tale vua na i taukei ni vale e $4000.\nIa, e ratou sega ni via vakasuka na nona i lavo na kabani.\nE dua tale na lewe ni vanua e kauta na nona kudru ki na Matabose ni Dauveivoli e na nodrau a sauma e $11,000 ki na kabani vata ga oya e na kena vakavinakataki na nodrau vale ni kuro. Na uma i lavo oya e a solia na lewe ni vanua ki na kabani e na i ka 11 ni siga ni vula ko Jiulai, e na yabaki oqo, ka sega ni vakaoti na cakacaka, dina ga ni ratou tukuna na kabani ki vua na i taukei ni i lavo ni na oti na cakacaka e na i ka 18 ni Okotova ni yabaki tikoga oqo.\nIa, na veika oqo e a sega ni yaco ni sa vakanuinui tiko o i taukei ni vale, baleta ni na so tiko na nona vulagi e na gauna ni Diwali.\nQo e sa qai dua na ka vakamadua levu, ka ni na sega ni rawa ni ratou na vakamarautaki nodratou vulagi e na i vakatagedegede ni vale ni kuro ka tatadra taka voli mai.\nNa i katolu ni kudru e gole yani ki vei ratou na Matabose ni Dauveivoli, oya e dua na i soqosoqo mai vanua tani ni ratou solia ki na kabani na Melbourne Building Works e $12,556 e na vula o Tiseba ni yabaki sa oti me vakavinakataki kina na nodratou vale ni volavola, ia, me yacova mai na gauna oqo e ratou se bera ni taura kece na veika e ratou lavaka.\nO iratou na kisi tolutolu oqo, e solia tiko na i Liuliu ni kabani na risiti ni kabani na Melbourne Building Works- ka sa mai oti na nodratou konitaraki e na yabaki sa oti. E na nodratou vakadidike na Matabose ni Dauveivoli e sa vakadeitaki kina ni sa voroka na lawa ni veivoli na kabani oqo e na ruku ni lawa e na Commerce Commission Dikiri 2010 – (tabana 88(1) (a)1. 1 tabana 88(1) e vakaraitaka: �Sa tabu vua e dua na tamata, me taura e dua na i lavo se veivoli, se dua na ka ni veivaqumi, e na gauna ni vei dinadinati – (a) na tamata oqo (i) e sega ni vakayacora na kerekere; se (ii) e sega ni vakacegua vinaka na i taukei ni i lavo\nE dua na neitou kauwai, oya ni o ira na dau volivoli era sa vakacalai sara ga mai na kamikamica ni gusu e tiki vei Liuliu ni kabani kei na kaukauwa ni nona vesu mona e ra rawai sara ga kina na dauvolivoli.\nTomana na Matabose ni Dauveivoli ni oqo sara ga na butako vakasigalevu tutu, ka ratou sa kerekere tiko yani kina ki na tabana ni liga ni lawa me ratou vakayacora vakatotolo e dua na ka ki na kabani oqo.\nE sega tiko ni bera oqo ni se bera ni baci vesumonataki ira tale na dau volivoli, ka ra na qai coko sara kina e dua na i wiliwili ni lewe ni vanua levu\nKeitou sega ni vinakata me dua tale e baci mai lasutaki keda na lewe ni vanua me vakataki Mukesh Naidu ka rau sa sota tiko oqo kei na liga ni lawa e na nona lasutaki ira na dau voli qele.\nO Mukesh Naidu e dua ka a qoqota na i lavo levu e rauta ni $3 na milioni e na nona volitaka toka na vei tiki ni qele mai Tacirua, e so na qele e volitaka vakarua, ka so e vakatolu sara.\nKeitou sa kerei kemuni talega na Tabana ni Tukutuku me da veivuketaka na nodra ceburaki na mataqali kabani vakaoqo.\nE dodonu me da veitokonitaka na ka vinaka me ra vukei kina na dauvolivoli, ka sega ni tautauvata na dau ni bisinisi, ka via veilewaitaka na Tabana ni Tukutuku.\nE a vakayagataka mai o koya na nona loya me vakarerea kina na Tabana ni Tukutuku kei na Matabose ni Dauveivoli\nKeitou na tutaka tikoga na dina ka sega ni via vakarorogo kina dau ni bisinisi ka via vakalala na nodra taga na dau volivoli, keitou sega tale ga ni dabe wale ki vei ira na kabani e ra via coqa na neitou vakatulewa.\nNi sa vakaroti yani na dauvolivoli ka ko ni sotava tiko na leqa vata ka tautauvata kei na Melbourne Building Works mo ni kauta vakadodonu mai na nomuni kudru ki na neitou vale ni volavola, se qiri wale mai ki na naba ni talevoni na 155, ka keitou sa tu vakarau me keitou vukei kemuni.


Same 96 | iVolatabu ena Internet | Vakadewa ni Vuravura Vou\n96 Ni lagata vei Jiova na sere vou.+ Ni sere vei Jiova na vuravura taucoko!+ 2 Ni sere vei Jiova, vakacaucautaka na yacana. Kacivaka e veisiga na itukutuku vinaka ni nona veivakabulai.+ 3 Tukuna na nona lagilagi ina veimatanitu,Na nona cakacaka veivakurabuitaki vei ira na lewe ni veivanua kece.+ 4 E cecere o Jiova, e dodonu ga me vakacaucautaki. E vakatubuqoroqoro vei ira kece na vo ni kalou. 5 Na nodra kalou kece na veimatatamata era kalou tawayaga,+Ia o Jiova ga e bulia na lomalagi.+ 6 E tu e matana na lagilagi* kei na iukuuku,+E tiko ena nona tikina tabu na kaukaua kei na veika totoka.+ 7 Solia vei Jiova na ka e nona, o kemuni na vuvale e veivanua,Solia vei Jiova na ka e nona ena vuku ni nona lagilagi kei na kaukaua.+ 8 Solia vei Jiova na vakarokoroko e ganita na yacana,+Ni kauta mai na isolisoli, ni gole mai ina nona lomanibai. 9 Cuva vei* Jiova ena iukuuku savasava,*Ni sautaninini e matana, na vuravura taucoko! 10 Me tukuni ina veimatanitu: “Sa Tui o Jiova!+ Sa vakataudeitaki na vuravura,* e sega ni yavalati* rawa. Ena lewa* vakadodonu o koya na veimatatamata.”+ 11 Me marau vakalevu o lomalagi, me reki o vuravura,Me vadugu na wasawasa kei na ka kece e tu kina,+ 12 Me reki na lomanivanua kei na ka kece e tu kina.+ Me kaila tale ga ena marau na kau kece ni veikau+ 13 Ena mata i Jiova, ni lako tiko* mai o koya,E lako tiko mai me lewai vuravura. Ena lewa ena yalododonu na vuravura sa tawani*+Kei na veimatatamata ena nona yalodina.+\n^ Se “vanua bulabula.”\n^ Se “sega ni taceba rawa.”\n^ Se “Ena valataka nodra dodonu.”\n^ Se “ni sa lakomai.”


E so na itovo era yavutaki ena vakasama lasu ni o ira na mate era raici keda tiko mai\nIa na cava e dau saga kina vakaukaua o Setani kei ira nona timoni mera vakacalai keda na tamata? Nira vinakata meda tokoni ira ena nodra veivorati. Era via sokaloutaki. Era vinakata meda vakabauta nodra lasu, meda vakayacora na veika e cala ena mata i Jiova. E levu vei ira na cala oya e vauci kina na itovo vakavanua me baleti ira na mate.\nE ka mosimosi dina ni sa mate e dua na wekada lomani, sa macala ga nida na lolositaka. Ni sa mate na nona itokani o Lasarusa, e “tagi ko Jisu.”—Joni 11:35.\nE levu sara na itovo vakavanua me baleta na mate, e duidui tale ga na kedra ivakarau e veiyasa i vuravura. E levu era sega ni veisaqasaqa kei na ivakavuvuli vakaivolatabu. Ia e so na ivalavala ni somate e yavutaki ena vakasama nira bula tiko na mate, nira raici keda tiko mai na bula. Na bikabika, na veitagicaki vakalialia ena gauna ni somate, na veika matailalai e dau caka ni soqovi na mate, na ka kece oqo e caka mera kua kina ni vakacudrui na yalo ni mate. Ia me vaka nira “sa sega ni kila e dua na ka” na mate, o ira na muria tiko na ivakarau vaka oya era vakabulabulataka na lasu i Setani.—Dauvunau 9:5.\nE so tale na itovo era yavutaki ena vakasama lasu nira vinakata noda veivuke na mate\nE so tale na itovo e yavutaki ena vakabauta nira gadreva na veivuke na mate, ia kevaka era sega ni vukei, era na vakavuleqa vei ira na bula. Ena so na vanua, ena caka e dua na magiti se cabo e so na imadrali ni sa bogivasagavulu se bogidrau oti nona mate e dua. Ni caka oqo, e nanumi ni na vukei kina o koya sa mate ena nona ‘idewadewa yani’ ina vuravura ni yalo. E dua tale na ivalavala matau oya me dau soli na kakana se na gunu vei ira na mate.\nE cala na ivalavala kece oqo nira tokona na lasu i Setani me baleti ira na mate. Ena vakadonuya beka o Jiova meda vakaitavi tale ga ena itovo e so e yavutaki ena nodra ivakavuvuli na timoni? Sega!—2 Korinica 6:14-18.\nO ira na tamata ni Kalou dina era sega ni vakaitavi ena itovo e tokona na lasu i Setani. Sega, era lomani ira ga na bula ra qai saga mera lai vakacegui ira. Era kila ni o Jiova duadua ena rawa ni vukea e dua e sa mate.—Jope 14:14, 15.\nCata na Vakatevoro na Kalou\nE so na tamata era veitaratara sara ga vakadodonu kei ira na timoni se ra lakova e dua tale na tamata me veitaratara ena vukudra. E vakatokai oqo na vakatevoro. Na vakacuru, vakadraudrau, rairai, kaciyalo, era okati kece ena vakatevoro.\nNa Kalou e cata na ka ca kece oqo. E lewa me caka duadua ga vua na sokalou.—Lako Yani 20:5\nNa iVolatabu e kaya ni cala na veika oqo: “Me kakua ni kune vei kemuni e dua . . . na rairai, se dua sa daudigitaka na siga eso, se dua sa dauia na parofisai e na gata, se dua sa daucakai sausau, se dua sa lawaki, se dua sa taroga na daucurumi, se dua na dauveinita, se dua sa taroga na tamata sa mate. Ni ra sa tamata vakasisila vei Jiova ko ira kecega era sa kitaka na veika oqo.”—Vakarua 18:10-12.\nNa cava e vakaroti keda kina vakaukaua o Jiova meda qarauni keda mai na veicakacaka oqo?\nNi nanumi keda, e vakarota kina o Jiova meda qarauna na vakatevoro ena kena ivalavala cava ga. E lomani keda o Jiova, e kauaitaki keda tale ga, e kila ni o ira na via veitaratara kei ira na timoni era na tini leqa ga.\nE dua a vaka oya o Nilda, e dua na dauvakacuru mai Brazil. Ra sa bau vakalolomataki koya dina na timoni. E kaya: “Era curumi au na yalo velavela, . . . era lewa vei au na ka meu cakava. So na gauna au vakilai yaloqu, so tale na gauna e yali tu na yaloqu, au mani curu kina ena valenilialia meu lai qaravi. Na kaukaua ni nodra vakacacani au na timoni, e lai ninini sara ga kina na yagoqu. Au gunu wainimate, tekivu meu gunu yaqona ni valagi, meu vakatavako tale ga. Vica na yabaki na noqu va tu qo.”\nEra dau tini leqa tale ena vakatevoro e so. Era na bula vakaloloma kina, vakabobulataki, rawa tale ga nira mate sara\nMani drotaka rawa o Nilda nodra ivesu na timoni ena nona veivuke o Jiova kei ira nona iVakadinadina e vuravura, ia ena gauna oqo sa dua na ka nona marautaka nona bula. E kaya: “Au via tukuna vei ira na tamata kece ga mera kua sara ni torovi ira yani na yalo [velavela].”\niMeli iMeli Era Dau Uqeta na Timoni me Vorati na Kalou


Cava e Kaya na iVolatabu me Baleti Lomalagi?\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Oromo Pangasinan Polish Portuguese (Brazil) Quechua (Ayacucho) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Thai Tigrinya Tok Pisin Tsonga Turkish Twi Ukrainian Vietnamese Waray-Waray Xhosa Zulu vakaViti\nE levu na ka e dau tukuni me baleta na lomalagi, veiletitaki tale ga vakalevu. Ia na veika e tukuni ena iVolatabu e duidui sara kei na veika era vakavulici kina e levu.\nCava na lomalagi?\nE levu na ka e vakabauti me baleti lomalagi kei na kena inaki. Kena ivakaraitaki:\nE levu era kaya nira lotu vaKarisito era duavata kei na ka e tukuni ena ivola na New Catholic Encyclopedia, ni o lomalagi e “nodra itikotiko dei o ira na kalougata nira mate ena Turaga.”\nE kaya o Rapai Bentzion Kravitz ni vakatabakidua na vakabauta vakaJiu ena gauna era se bula tiko kina, sega ni gauna era sa bula tale kina mai na mate. Ia e kaya ni “dua na ka na vakacegu e vakilai mai lomalagi, e veisau na rai vaka kina na veiwekani kei na Kalou ni vakatauvatani kei na gauna sa sivi.” E kaya tale ga o Kravitz “ni vakabauti na lomalagi ena ivakavuvuli vakaJiu, ia e sega ni vakamacalataki vakalevu qori ena Torah,” na nodra ivola na Jiu.\nEra vakabauta na lotu Idu kei na lotu Buda ni duidui na ivakatagedegede ni bula vakayalo e lomalagi. E vanua ga ni wawa vakalekaleka, me sucu tale kina e dua e vuravura se dewa yani ena ituvaki e cecere sara vei lomalagi.\nEso tale era sega ni vakabauta ni tiko na lomalagi, ra kaya ni vakasama ga ni gone.\nE levu na ka e dau tukuni me baleti lomalagi\nE sega ni dua tu ga na ibalebale ni “lomalagi” ena iVolatabu. Kena ivakaraitaki:\nE vakamacalataka na Vakatekivu 2:19 na “manumanuvuka kece ni lomalagi.” Na vosa “lomalagi” e tukuni tiko eke e vakaibalebaletaki ina maliwalala, na macawa eda dau sarava.\nE tukuni ena Aisea 13:10 na “kalokalo ni lomalagi kei na matakalokalo”—na vanua eda vakatoka me maliwalala.\nE vakamacalataki ena iVolatabu “na vanua” e “tiko kina” na Kalou “mai lomalagi,” e tukuni tale ga kina nira tiko na “agilosi mai lomalagi.” (1 Tui 8:30; Maciu 18:10) Na vakayagataki ni vosa “lomalagi” e dusia tiko ga na itikotiko, sega ni dua tale na ka e vakaibalebaletaka. *\n“Moni rai sobu mai lomalagi moni raica mai na nomuni itikotiko tabu cecere qai lagilagi.”—Aisea 63:15.\nEra na lako kece i lomalagi na tamata vinaka nira sa mate?\nE sega ni vakavulica na iVolatabu ni o vuravura e vanua ni wawa vakalekaleka ni bera noda lai bula i lomalagi ena gauna eda sa mate kina. E vakamatatataka na iVolatabu ni sega ni inaki taumada ni Kalou meda mate. Vakasamataka mada qo:\nE kaya na Kalou vei rau na imatai ni veiwatini: “Drau vakawa, mera le levu mai, drau vakasinaiti vuravura.” (Vakatekivu 1:28) E dodonu me noda itikotiko dei o vuravura, meda bula tawamudu kina. Erau na mate na imatai ni tagane kei na yalewa ke rau talaidredre vua na Kalou. Ka ni rarawa ni yaco sara ga qori.—Vakatekivu 2:17; 3:6.\nNa nona talaidredre gona na imatai ni tamata e vakavuna nona mate kei watina, vaka kina o ira na nodrau kawa. (Roma 5:12) Vakacava, sa na sega sara ga ni dua tale na noda inuinui?\nE kaya na iVolatabu nida “waraka [tiko] na lomalagi vou kei na vuravura vou me vaka na nona yalayala.” * (2 Pita 3:13) Ena vuku ni Matanitu ni Kalou, ena vakasuka mai na Kalou na vuravura ena kena ituvaki a nakita taumada ni “sa na sega tale [kina] na mate.” (Vakatakila 21:3, 4) E tukuni tiko e keri na bula i lomalagi se na vuravura ga eda tawana tiko qo? Ni dua na ka e tukuni ni sa na “sega tale” ni yaco, e kena ibalebale ga ni dua na gauna a dau yaco tiko na veika qori. A sega ni bau dua e mate mai lomalagi. E vakaibalebaletaki gona na tikinivolatabu qori ena veika ena yaco e vuravura, na vanua e dodonu ga meda bula kina, da qai rai vakanamata meda bula vata kei ira eda dau lomana. E kaya tale ga na iVolatabu nira na vakaturi o ira na mate mera vakasukai vei ira na wekadra.—Joni 5:28, 29.\nE levu era marautaka na veika era vakavulici kina ena iVolatabu me baleti lomalagi. Kena ivakaraitaki, e kaya o George, a lotu Katolika tu e liu: “E vakacegui au na ivakavuvuli vakaivolatabu me baleta na bula tawamudu e vuravura. E matata cake mai na lako i lomalagi.” *\n“E nei Jiova na lomalagi, ia sa solia na vuravura vei ira na luve ni tamata.”—Same 115:16.\n^ para. 13 E ibulibuli vakayalo na Kalou, sega ni vakayago. (Joni 4:24) Ena vakayalo tale ga na nona itikotiko, e duidui sara ni vakatauvatani kei na vuravura eda bula tiko kina.\n^ para. 19 Na matavosa “vuravura vou” e sega ni vakaibalebaletaki ina dua sara ga na vuravura vou, qori e vakatakarakarataki ira tiko na qai bula e vuravura e vakadonui ira na Kalou.—Same 66:4.\n^ para. 20 E vakavulica na iVolatabu ni dua na iwiliwili lailai ga era digitaki mera veiliutaki mai lomalagi kei Jisu, era le 144,000.—1 Pita 1:3, 4; Vakatakila 14:1.\niMeli iMeli Lomalagi\nE Tu e Veivanua na Kalou?\nKa e Kaya na iVolatabu me Baleta na Vuravura


Vuvale Mamarau—Cakacaka Vata\nDrau cakacaka vata vakaveiwatini me vaka na pailate kei na nona ivukevuke\nNa nodrau cakacaka vata na veiwatini e vaka na nodrau cakacaka vata na pailate kei na nona ivukevuke ena ituvatuva ni vuka e soli vei rau. Ena sega ni sasaga duadua na isa ni vakawati ni basika na ituvaki dredre, ia rau na sasaga vata vakaveiwatini.\nIVAKAVUVULI VAKAIVOLATABU: “Erau na sega ni lewe rua tiko, erau sa na dua ga na yago.”—Maciu 19:6.\n“E dodonu me rau cakacaka vata na veiwatini me vinaka kina na vakawati.”—Christopher.\nVUNA E BIBI KINA NA CAKACAKA VATA\nKe rau dui dre nodrau mua na veiwatini ni basika na duidui, erau na kauaitaka ga o cei e cala dina, rau na sega ni saga me wali na leqa. Eso mada ga na ka lalai e vakavu veivosaki, e rawa ni tini sara ena dua na leqa levu.\n“E bibi na cakacaka vata ena vakawati. Ke keirau sega ni cakacaka vata vakaveiwatini, e vaka ga e rua erau rede vata, ia rau sega ni veiwatini. Dua na leqa levu qori ni vinakati me vakatulewataki eso na ka bibi.”—Alexandra.\nAu via lewa ga noqu ilavo?\nAu vakila ga na vakacegu keu yawa mai vei watiqu?\nAu sega ni via kilai ira na wekai watiqu veitalia ke ra veivolekati vakavuvale?\nNa cava eso na ka keirau dau veitokonitaka vinaka vakaveiwatini?\nNa cava eso na ka me keirau vakavinakataka?\nNa cava me keirau cakava ke leqa tiko na neirau cakacaka vata?\nNa nomudrau vakawati me kua ni vaka na qito tenisi drau dui to kina kei na kemu isa. Ia vakasamataka na ka o rawa ni cakava mo drau to se timi vata kina vakaveiwatini.\nMe kua ni tiko vei iko na rai, ‘Au na wini vakacava?,’ ia vakasamataka va qo ‘Keirau na wini vakacava?’\n“E sega ni bibi me kilai o cei e cala. E bibi ga me vakilai na vakacegu kei na duavata ena nomu vakawati.”—Ethan.\nIVAKAVUVULI VAKAIVOLATABU: “[Kua] ni kauaitaka ga na ka e baleti kemuni, ni kauaitaka tale ga na ka e baleti ira tale eso.”—Filipai 2:3, 4.\nVa na sala e rawa ni vukei iko kei watimu mo drau kua ni dau veiba, mo drau walia vata ga na leqa.\niMeli iMeli 2: Cakacaka Vata


NA TIKO MAI NA LEKUTU 25 FOV - A sa tiko mai Sitimi ko - Bible Search\nNA TIKO MAI NA LEKUTU 24 NA TIKO MAI NA LEKUTU 26\nNA TIKO MAI NA LEKUTU 25\nEra sa dauyalewa mai Sitimi ko ira na Isireli, 1-5. Ai valavala i Finiase, 6-9. Sa lesi me nonai tavi na cakacaka vakabete, 10-18.\n1A sa tiko mai Sitimi ko ira na Isireli, a ra sa qai dauveibutakoci kei ira na goneyalewa ni Moapi ko ira na tamata. 2Ka ra sa kacivi ira na tamata ki nai soro vei ira na nodra kalou: a ra sa kana na tamata, ka cuva ki na nodra kalou na yalewa. 3A ra sa kabiti Peali-piori na Isireli: a sa waqa mai na cudru i Jiova vei ira na Isireli. 4A sa kaya vei Mosese ko Jiova, Mo tauri ira kecega era sa turaga vei ira na tamata, ka vakarubeci ira e mata-ni-siga vei Jiova, me mudu kina na cudru i Jiova vei ira na Isireli. 5A sa kaya ko Mosese vei ira na mataveilewai e Isireli, Dou dui vakamatea yadua na nona tamata era sa kabiti Peali-piori.\n6Ka raica, sa lako mai e dua vei ira na Isireli, ka kauta mai kivei ira na wekana e dua na yalewa ni Mitiani, e na mata i Mosese, e matadra talega nai soqosoqo taucoko ni Isireli, ni ra sa tagi tiko mai na katuba ni vale ni veitavaki. 7Ia ni sa raica ko Finiase na luve i Eliesa, na luve i Eroni na bete, sa tu cake maivei ira nai soqosoqo, a sa taura e dua na moto: 8ka muri koya na tamata ni Isireli ki na vale laca, a sa cokaveituituitaki rau, na tamata ni Isireli, kei na yalewa e na ketena. A sa mudu kina na mate levu vei ira na Isireli. 9Ia ko ira ka mate e na mate levu, era le rua na oba ka va na udolu.\n10A sa vosa vei Mosese ko Jiova, ka kaya, 11Ko Finiase, na luve i Eliesa, na luve i Eroni na bete, sa muduka na noqu cudru vei ira na Isireli, ni sa gumatua ni totaki au ko koya e na kedra maliwa, ia ka'u a sega kina ni vakaoti ira na Isireli e na noqu vuvu. 12O koya mo kaya kina, Raica, ka'u sa cakava vua na vosa ni noqu veiyalayalati me kalougata; 13ia ena nona, kei na nona kawa talega na vosa ni yalayala me ra taura na cakacaka vakabete ka tawa mudu; ni sa gumatua ko koya me totaka na nona Kalou, ka ni sa sorovaki ira na Isireli. 14Ia na yacana na tamata ni Isireli ka vakamatei vata kei na yalewa ni Mitiani, ko Simiri, na luve i Salu, a turaga e na nodra mataqali turaga na Simioni. 15Ia na yaca ni yalewa ni Mitiani ka vakamatei ko Kosipi, na luve i Suri; a turaga ko koya vei ira na tamata eso, mai na dua na mataqali turaga mai Mitiani.\n16A sa vosa vei Mosese ko Jiova, ka kaya, 17Mo vakararawataki ira na kai Mitiani, ka mo dou mokuti ira; 18ni ra sa vakararawataki kemudou e na nodra vere, era sa vereti kemudou kina e na vuku i Piori, kei na vuku i Kosipi, na luve ni dua na turaga ni Mitiani, na ganedra, ko koya ka vakamatei e na siga ni mate levu e na vuku i Piori.


iNaki ni Kalou me Baleti Keda\nSE O mani wili niusipepa, sara tivi, se vakarorogo ena retio, o na vakadinata ni sa levu na basulawa, ivalu, kei na vakacaca ni batikadi. De dua e vakamosia voli na yalomu ena gauna qo na tauvimate se na nona takali e dua na wekamu voleka.\nE vinaka mo taroga:\nQo beka na inaki ni Kalou me baleti au kei na noqu vuvale?\nEna vakilai dina ena dua na gauna na vakacegu?\nE veivakacegui na isau vakaivolatabu ni taro qori.\nE KAYA NA IVOLATABU NI NA CAKAVA NA KALOU NA VEIKA VEIVAKURABUITAKI E VURAVURA.\nSa na sega na mosi, na bula vaqase, kei na mate.—Vakatakila 21:4\nEra na vakaturi na mate.—Joni 5:28, 29\nEna sega na tauvimate.—Aisea 33:24\nEna sautu o vuravura ena kakana.—Same 72:16\nENA YAGA VEI IKO NA KA O VULICA ENA IVOLATABU\nEna rairai nanumi ni tadra wale ga na veika e tabaki ena imatai ni vica na tabana ni ivola qo. Ia e yalataka na Kalou ni sa vakarau cakava e vuravura na veiveisau qori, qai vakamacalataki ena iVolatabu na sala ena vakayacora kina.\nE levu tale na ka eda na vulica ena iVolatabu. Kena ivakaraitaki, e dusimaki keda ena sala meda marautaka kina noda bula ena gauna qo. Vakasamataka mada na veika e dau vakalomaocaocataki iko. Qori e wili kina na leqa vakailavo se vakavuvale, na tauvimate, se na nona takali e dua na wekamu voleka. E tu ena iVolatabu na ivakasala yaga me baleta na ituvaki qori, ena vakacegui iko tale ga ena isau ni taro va qo:\nNa cava eda rarawa kina?\nEda na walia vakacava na noda leqa?\nE rawa ni marau na noda vuvale?\nEda na raici ira tale na wekada voleka era sa takali?\nEda kila vakacava ni na vakayacora na Kalou na ka kece e yalataka?\nNa nomu wilika na ivola qo e vakaraitaka ni o via kila na ka e kaya na iVolatabu. Ena yaga vei iko na ivola qo. E vakarautaki na taro ni veiparakaravu mo kila vinaka kina na iVolatabu. Era sa vakadinadinataka e vica vata na milioni na yaga ni nodra veitalanoa vakaivolatabu kei ira na iVakadinadina i Jiova. E nuitaki ni na yaga tale ga vei iko. Me vakalougatataki iko mada ga na Kalou ni o vulica na ka e kaya na iVolatabu!\nE 66 na ivola ena iVolatabu. Era wasei na ivola yadua ena vica na wase ra qai wasewasei tale na wase ena vica na tikina me vakarawarawataka na noda wilika. Nira volai na tikinivolatabu ena ivola qo, na imatai ni fika e tarava na yaca ni ivola e dusia na wase, na ikarua ni fika e dusia na tikina. Kena ivakaraitaki, na “2 Timoci 3:16” e vakaibalebaletaka na ikarua ni ivola vei Timoci, wase 3, tikina e 16.\nEna totolo sara na nomu kila na iVolatabu ke o vakacega na veitikinivolatabu ena ivola qo. E vinaka mo wilika tale ga e veisiga na iVolatabu. Ke o dau wilika e tolu, va, se lima na wase ena dua na siga, o rawa ni wilika na iVolatabu taucoko ena loma ga ni dua na yabaki.\niMeli iMeli Na Cava na iNaki ni Kalou me Baleti Keda?


Vakabauta ena Cakacaka ni Veivakabulai\nPeresitedi Thomas S. Monson\nNi bera ni’u tekivutaka na noqu vosa, au via taura na gauna oqo me’u vakavinavinakataki kemuni ena nomuni vakanuinui vinaka ena gauna dredre oqo ni nona mai takali na watiqu daulomani, o Francis. Au sa vakaukauwataki ka tokoni ni’u mai vakila na nomuni loloma kei na nomuni masu ena vukuqu.\nMe baleti Sisita Monson kei au, na cakacaka vakaulotu e sa dau tiki tu ni lomai keirau kei na neirau bula vakatautauvata. Keirau a se qai vakamau vou toka ga ni’u sa kacivi me’u veiqaravi vaka-bisopi ni iKaono-Kavitu ni Tabanalevu makawa e Salt Lake City—e dua na tabanalevu ka kovuta e dua na udolu walusagavulu na lewenilotu. E a so tu na iwiliwili lewenilotu luluqa ena tabanalevu, ka dau veitokoni ka veivakayaloqaqataki voli o Sisita Monson ni’u veisiko vata kei rau na noqu daunivakasala vei ira na lewenilotu talei oqo ka cakacaka ni kauti ira tale mai ki na itaviqaravi.\nE vica tale na yabaki emuri au a kacivi me’u veiqaravi vaka-peresitedi ni Kaulotu e Kenada. Ni se bera ni cava na vula ni kena yaco oti na veikacivi, au a biuta tu mai vata kei Sisita Monson na neirau itikotiko tara vou ka toso yani vata kei na rua na gonelalai kei na dua ka sa voleka tiko mai, ki Toronto, Ontario, Kenada, ka a mai yaco kina na cakacaka vakaulotu me neirau bula voli ena tolu na yabaki veitaravi.\nMe’u qai vakadeitaka na veika kece esa mai tukuni eke edaidai. Au vakadinadinataka vei kemuni ni ko ni na vakalougatataki ena nomuni muria na ivakasala o ni sa mai ciqoma.\nNa ivolanikalou tabu eso e sega ni taukena na ivakaro e yaga vakaoti, sega na itaviqaravi e veivauci vakaoti, sega na ivakasala e dodonu vakaoti mai na idusidusi a solia na Turaga sa tucaketale ena Nona rairai mai Kalili kivei iratou na tisaipeli le tinikadua. A tukuna o Koya: “O koya mo dou qai lako, ka vakalotutaki ira na lewe ni veivanua kecega, ka papitaisotaki ira ena yaca ni Tamamudou, kei na Luvena, kei na Yalo Tabu.” (Maciu 28:19) A vakatakila na Parofita o Josefa Simici: “Ni sa oti kece na ka sa mai tukuni, na itavi levu ka bibi duadua oya na vunautaki ni Kosipeli.” Eso vei kemuni eke edaidai o ni na rawa ni nanuma na vosa nei Peresitedi David O. McKay, ka a tukuna na vosa kilai levu “Na lewenilotu kece e daukaulotu!” E tukuna vei keda o Peresitedi Gordon B. Hinckley, “E vuqa vei keda e raica tu na cakacaka ni kaulotu me veisiko tu ga ni veikilai. O ira kece e sa matau ena cakacaka oqo ena kila ni tiko e dua na sala ka vinaka cake. Na sala oya ena basika mai vei ira na lewe ni Lotu.”\nKi na nodra vosa au sa vakuria na noqu vakaiau: Oqo na gauna mera lako vata mai kina na lewenilotu kei na daukaulotu, mera cakacaka vata, mera veiqaravi ena loga ni vaini ni Turaga ka kauta mai na yalo kivei Koya. E sa vakarautaka tu o Koya na veika meda wasea kina na kosipeli ena sala e vuqa, ka na vukei keda o Koya ena noda veiqaravi kevaka eda na bulataka na vakabauta ka vakacavara na Nona cakacaka.\nEna gauna au a veiqaravi tiko kina vata kei Sisita Monson ena tabana ni Kaulotu e Kenada, keirau a ivakadinadina kina ka vaqaqacotaki mai na vakabauta titobu ni Lewenilotu e Kenada. Na iwase ni vidio oqo e vakaraitaka na vakabauta kei na cakacaka ni lewenilotu kei na daukaulotu ena neimami tabana ni kaulotu ka ra a bula ka veiqaravi e St. Thomas.\nDua tale na ivakadei ni vakabauta a vakayacori ni’u a sikova taumada na Tabana o St. Thomas ni kaulotu, ka toka ni rauta e 120 na maile mai Toronto. Keirau a sureti vakaveiwatini me keirau tiko ena soqoni ni sakaramede ni tabana ka vosa ekea vei ira na lewenilotu. Ni keirau draiva voli ena dua na tolo ni sala vakaiukuuku, keirau a raica e vuqa na valenilotu ka vakilakila se evei vei ira e noda. A sega ni dua. Keirau a qai kunea na yaca ni itikotiko ka a soli vei keirau ka dikeva rawa na vanua ni soqoni me dua na vale makawa sara. A soqoni voli na neimami tabana ena buturara ni vale makawa sara ka lewena tiko e rauta ni ruasagavulu ka lima na lewenilotu, ka tinikarua vei ira a tiko rawa. O ira vakatautauvata ga ka ra tiko era liutaka na soqoni, masulaka ka veisoliyaka na sakaramede, cabora na masu ka lagata na serenilotu eso.\nNi sa cava na soqoni, a kerea o Irving Wilson, na peresitedi ni tabana, ke rawa ni sota vata kei au. Ena veisotari oqo, a dulaka kina vei au okoya e dua na ilavelave ni Improvement Era, na mekasini taumada ka sa mai sosomitaka na Ensign edaidai. Ni dusia tiko na iyaloyalo ni dua na noda valenilotu e Ositerelia, e dua na valenilotu vou, a cauraka o Peresitedi Wilson, “Oqo na vale keimami gadreva eke e St. Thomas.”\nAu a dredre ka sauma yani, “Ni da sa taukena rawa na iwiliwili ni lewenilotu me vakadeitaka ka me sauma na vale vakaoqo, au kila vakaidina ni da na taukena e dua.” Ena gauna oya, a gadrevi taumada vei ira na lewenilotu ekea mera rawata e 30 na pasede na isau ni vanua me tara kina kei na vale, me ikuri ni sausaumi ni ikatini kei na isolisoli tale eso.\nA sauma lesu o Peresitedi Wilson, “Sa ra tubu cake ka yalomatua tiko mai na luvei keimami. Keimami sa gadreva na vale oqo, ka keimami sa gadreva saraga oqo!”\nAu a vakayaloqaqataki ira mera vakatubura na kedra iwiliwili mai na nodra sasaga vakaiira mera veicuqeni ka veivakatavulici. Na vatukana, kemuni na taciqu kei na ganequ, e sa dua na ivakaraitaki duatani ni vakabauta, ka vakaikuritaki ena sasaga e vakavurea na tubu cake ni ivakadinadina.\nA kerea o Peresitedi Wilson e ono tale na daukaulotu mera lesi ki na siti o St. Thomas. Ni sa mai vakayacori oqo, a kacivi ira na daukaulotu okoya ki na dua na soqoni ena rumu emuri ni nona sitoa ni vatutalei, ka ra mai tekiduru kina ena masu ni yalomalumalumu. Ena kena cava na masu, a qai kerea okoya e dua na daukaulotu me solia vua na ivola ni talevoni tabana dromodromo, ka toka ena teveli voleka ga. E taura o Peresitedi Wilson na ivola e ligana ka vakadeuca. “Kevaka meda na taukena rawa na noda valenilotu tatadrataki e St. Thomas, eda na gadreva e dua na Yalododonu Edaidai me droinitaka. Me vaka ni sega vei keda na lewenilotu ka daudroini, tou sa na saga me saumaki mai e dua.” Ni tosoya sobu tiko okoya na ligana ena ituva ni daudroini ena ivola, a cegu okoya ena dua na yaca ka kaya, “Oqo okoya ka datou na sureta ki na noqu itikotiko me rogoca na itukutuku ni Veivakalesuimai.”\nA vakamuria o Peresitedi Wilson na ivalavala vakaoqo vei ira na daucaka paipo, daunilivaliva kei na kenadau ni veika tale eso. Sega ni vakasavuliga okoya ki na veitavi vakacakacaka tale eso, ena nona gagadre tiko ki na dua na tabana veiraurau vinaka. Era a sureti kece na tamata yadua ki na nona itikotiko mera veisotari kei na daukaulotu, a vakatavulici na dina, a wasei na ivakadinadina eso ka sa mai yaco vakakina na saumaki. Sa ra qai vakatatamuria na ivalavala oqo o ira ka ra sa papitaiso vou, ena nodra sureti tale eso mera rogoca: ena macawa veitaravi kei na vula veitaravi e tomani tikoga na ivalavala.\nA sotava na Tabana o St. Thomas na tubu vakasakiti. Ena loma ni rua veimama na yabaki, a vakarautaki kina e dua na vanua, a tara kina e dua na valenilotu totoka, ka yaco me mai ivakadinadina ni dua na tatadra veivakurabuitaki. Na tabana oya e sa dua tu oqo na tabanalevu vacakacakaikoya ena dua na iteki kei Saioni.\nNi’u vakasamataka na tauni e St. Thomas, au sega ni tacegu ena vica na drau na lewenilotu ena tabanalevu kei na daseni e vuqa ni matavuvale, ia, a veivakananumi kau lesu tale ki na soqoni ni sakaramede lailai oya ena buturara ni vale makawa, tinikarua na tamata, kei na yalayala ni Turaga, “Ia ena tikina sa soqoni vata kina e lewe rua se lewe tolu ena yacaqu, au sa tiko kina ena kedratou maliwa.” (Maciu 18:20)\nSa oti e vica vata na yabaki mai na katoni ni vidio oya. Na domo o ni rogoca e se gone toka, ia na ivakavuvuli ni vakabauta ka okati ki na cakacaka vakaulotu e se dina tu ga vakakina edaidai me vaka na veimama ni senituri sa oti ena Tabana e St. Thomas.\nAu vakadinadinataka ni gauna eda cakacaka kina ena vakabauta na Turaga ena vakaraitaka vei keda na iwalewale ni kena vaqaqacotaki na Nona Lotu ena tabanalevu kei na tabana eso eda vakaitikotiko kina. Ena tiko vata kei keda o Koya ka na mai dua na itokani bulabula ena noda veiqaravi vakaulotu.\nNi tosocake na iwiliwili ni daukaulotu ena tabanalevu kei na iteki e vuravura taucoko, au vakamasuti kemuni mo ni cakacakataka na nomuni vakabauta, me vaka a cakava o Peresitedi Wilson e St. Thomas, ni ko vakasamataka ena masumasu se o cei ena nomu matavuvale, nomu itokani, o ira era tiko wavoliti iko kei ira na nomu veikilai ko na vinakata mo na sureta ki na nomu itikotiko mera veisotari kei ira na daukaulotu, ka mera na rawa ni rogoca na itukutuku ni Veivakalesuimai. Me vaka a vakayacora na Turaga ena koro levu e St. Thomas, ena vakatabuya o Koya na nomu sasaga eso, ka ko na rawata na kaukauwa e levu cake mai vei iko mo tabeya ka vakalougatataka kina na nodra bula tale eso.\nMeda qai vakalevutaka sara na noda vakabauta kei na yalodina ena kena vakacavari na noda ilesilesi tabu ni veivueti vei ira na luvena na Tamada Vakalomalagi—na tacida kei na ganeda. Ena yaca ni noda Turaga ka iVakabula o Jisu Karisito, emeni.


Niemaia—Tara Tale na Bai kei Jerusalemi | iTalanoa Vakaivolatabu\nRAICA mada na cakacaka e caka tiko oqo. Era ogaoga na Isireli ena tara ni bai kei Jerusalemi. Na gauna a vakarusai Jerusalemi kina o Tui Nepukanesa ena 152 na yabaki sa oti, a vakarusa tale ga na bai qai vakama na matamata ni koro. Era a sega ni vakaduria tale na bai na Isireli ena nodra lesu mai Papiloni.\nEra nuidei beka na tamata ena nodra sa mai tiko ena vica vata na yabaki ena dua na koro e sega tu na kena bai? Sega, era sega ni nuidei. Ni rawarawa sara ga na nodra mai valuti vei ira na meca. Ia e mai vukei ira tiko o Niemaia mera vakaduria tale na bai. O kila se o cei o Niemaia?\nO koya e dua na turaga ni Isireli e lako mai na koro levu o Susani, na vanua tale ga e rau tiko kina o Moatekai kei Esiteri. E cakacaka tiko ena vale ni tui, qai rairai itokani vinaka i Moatekai kei Esiteri na Ranadi. E sega ni kaya na iVolatabu ni cakacaka o Niemaia vei tui Easuerosi na wati Esiteri. Ia e cakacaka ga vua na tui e tarava, o Tui Atakisekise.\nNanuma tiko e tui vinaka o Atakisekise ni a solia na ilavo vei Esera me lai vakavinakataki kina na valenisoro i Jiova mai Jerusalemi. Ia a sega ni tara na bainikoro o Esera. Meda raica mada se a mai cakava vakacava na cakacaka oqo o Niemaia?\nSa oti mai oqo e 13 na yabaki nona a solia o Atakisekise vei Esera na ilavo me vakavinakataki kina na valenisoro. E liutaki ira sara tiko ga na dau talo waini mei tui Atakisekise o Niemaia. Kena ibalebale oqo ni na raica tiko me kua ni vagagai na mena gunu na tui. E dua dina na itavi bibi.\nEna dua na siga a mai sikovi Niemaia na tacina o Anani kei ira tale e so na turaga mai na vanua o Isireli. Eratou mai tukuna vua na leqa era sotava tiko kei na kena se sega tu ga ni vakaduri na bai kei Jerusalemi. E rarawa kina vakalevu o Niemaia qai masulaka vei Jiova na leqa oya.\nEna dua na siga a raica votu na tui na rarawa i Niemaia, mani taroga: ‘Na cava o rarawa tiko kina?’ A kaya vua o Niemaia ni vu tiko mai na ituvaki ca e tu kina o Jerusalemi kei na kena bai. E taroga tale na tui: ‘Ia na cava o vinakata?’\nE kaya yani o Niemaia: ‘Ni soli au mada meu lai vakaduria na bai kei Jerusalemi.’ E tui yalovinaka o Atakisekise qai vakadonuya nona kerekere, mani solia tale ga e so na kau me lai vakayagataki ena tara ni bai. Ni yaco yani i Jerusalemi o Niemaia sa tukuna sara vei ira na veika e sa nanuma tu me mai cakava. Era taleitaka dina ra qai kaya: ‘Meda sa tekivu tarataravaki sara.’\nNira raica na meca ni sa tekivu na cakacaka, era kaya: ‘Keimami na vakamatei ira me tarovi kina na nodra cakacaka.’ E rogoca rawa o Niemaia qai solia yani vei ira na cakacaka tiko na moto kei na iseleiwau. E kaya vei ira: ‘Kua ni rerevaki ira na meca. Dou vala ena vukudra na tacimudou, na watimudou, na luvemudou, kei na nomudou vale.’\nEra yaloqaqa na tamata. Era vakarautaka tu nodra iyaragi ena siga kei na bogi qai toso tiko ga na tarataravaki. Ena loma ga ni 52 na siga sa duri oti na bai. Era sa qai mai tiko vakacegu yani na lewenivanua ena koro. Era marautaka tale ga na nodrau veivakavulici mai na lawa ni Kalou o Niemaia kei Esera.\nIa e sega ni tautauvata sara na kedra ituvaki me vaka nodra a se bera ni kau vakavesu i Papiloni. Ni se liutaki ira tiko ga na tui Perisia qai dodonu tale ga mera qaravi koya. Ia a sa yalataka oti tu o Jiova ni na tala mai e dua na tui vou ena kauta mai na bula vinaka vei ira na lewenivanua. O cei na tui oqo? Ena kauta mai vakacava na bula vinaka i vuravura? E sega ni vulici tale e dua na ka me baleti koya me yacova ni oti e 450 na yabaki. Sa qai mai sucu yani e dua na gone. Oqori eda na qai raica tarava.\nNiemaia wase 1 ina 6.\niMeli iMeli Na Bai kei Jerusalemi